text:
آتالار سوزی
تازه هاي خبر :
دوشنبه ۵ خرداد ۹۹
آتالار سوزی
1 – اؤلن آدام ديريلمز.
۲ – آت آياغي کوُلک؛اوْزان ديلي چويک اولور.
۳ – آت ايشلر ار اؤيونر.
۴ – آت ايشلمسه ار اؤگونمز.
۵ – آت قارداشدان ياخين دير.
۶ – آت منيم آلتيمدا بودورماسين.
۷ – آت يئمه ين آجي اوتلار بيتمسه ييي.
۸ – آتا اوغول قازانير؛آد اوچون.
۹ – آتا سوزو ايکي اولماز.
۱۰ – آتا آدين يورتمايان خويراد اوغول بئليندن انمسه ييي.
۱۱ – آري گونولده اولسا شراب آچار.
۱۲ – آغير يوکلرين زحمتين قاتير بيلير.
۱۳ – آللاه – آللاه دئميينجه ايشلر اؤنمز.
۱۴ – آنا حقي ؛تانري حقي.
۱۵ – آيدان آري؛گوندن گورکلي.
۱۶ – اجل وعده ايرميينجه کيمسه اولمز.
۱۷ – ارمالينا قييماينجا آدي چيخماز.
۱۸ – ازلدن يازيلماسا قول باشينا قضا گلمز.
۱۹ – اسکي پامبوق بئز اولماز.
۲۰ – اسکي دونون بيتي؛اوکسوز اوغلانين ديلي آجي اولور .
۲۱ -اسلان انيگي ينه اسلاندر.
۲۲ – اورلاشوبان سولارداشسا دنيز دولماز.
۲۳- اوزون ياشين اوجي اولوم؛آخري آيريليق.
۲۴ – اوغوزون عارسيزي تورکمانين دلي سينه بنزه ر.
۲۵ – اوغول آتادان گؤرمينجه سفره چکمز.
۲۶ – اوغول آتانين يئتيريدر؛ايکي گوزوندن بيريدر.
۲۷ – اوغول دخي نيله سين ؛بابا اولوب مال قالماسا.
۲۸ – اونجه سودون؛سونرا قانين ؛ سوندا جانين آلدي .
۲۹ – بابا ماليندان نه فايدا باشدا دولت اولماسا.
۳۰ – باش اسن اولسا؛پورک بولونمازمي اولور.
۳۱ – بير ايگيدين قره داغ يوموروسونجا مالي اولسا ييغار؛ديررطلب ايدر؛نصيبيندن آرتيغين ييه بيلمز.
۳۲ – بيلديگين اونوتماسا عقل ياخشي.
۳۳ – تپه گن کؤپوني سوسه گن ييرتار.
۳۴ – تکبرليک ايليه ني تانري سئومز.
۳۵ – چاليشان قره پولاد ئوزقيليجن کوتلمز.
۳۶ – چيخان جان گرو گلمز.
۳۷ – دنيا شيرين ؛جان عزيز.
۳۸ – دنيا شيرين؛جان دادلي.
۳۹ – دوغرو يول گورونورکن؛اگري يولدان گلميه يين.
۴۰ – دولتسيز شريندن آللاه ساخلاسين .
۴۲ – دولتلي اوغول قوپسا اوجاغنين گؤزودور.
۴۳ – دوه جه بويوموشسن؛کوشکجه عقلين يوخ؛تپه جه يويوموشسن داريجا بئينين يوخ
۴۴ – قادا پولاد اؤزقيلينجيم قينين دوغرار.
۴۵ – قادر تانري وئرميينجه ارباييماز.
۴۶ – قارااواشا دون گئييرسن قادين اولماز.
۴۷ – قاري دوشمن دوست اولماز.
۴۸ – قره ائشک باشينا ئوين وورسان قاتير اولماز.
۴۹ – قره پولاد قيليچي چالمايينجا قريم دؤنمز.
۵۰ – قره قوچا قييماينجا يول آلينماز.
۵۱ – قوناغي گلمه ين قارا ائولر ييخيلسا ييي.
۵۲ – قونشي حقي؛تانري حقي.
۵۳ – قيز آنادان گؤرمينجه ئوگوت آلماز.
۵۴ – کول تپه جيک اولماز.
۵۵ – گؤنلون اوجا توتان ارده دولت اولماز.
۵۶ – گليملي گئديملي دنيا ؛سون اوجي ئولوملي دنيا.
۵۷ – گويده آرار؛يئرده بولور.
۵۸ – هئچ ايگيده وئرمه سين قادرتانري گوز بونومي.
۵۹ – هرزه- مرزه سويلمه
۶۰ – يئرده ايسه چيحاراييم؛گويده ايسه انديره ييم
۶۱ – ياپاغلي گويجه چمن گوزه قالماز
۶۲ – ياپا-ياپا قارلار ياغسا يازا قالماز.
۶۳ – ياد اوغلي ساخلاماقلا اوغول اولماز؛بويوينده سالير گئدر؛گوردوم ديمز.
۶۴ – يالان سوزبودونيادا اولونجا؛ اولماسي ييي.
۶۵ – يانليز ايگيت آلپ اولماز؛يوشان ديبي برک اولماز.
۶۶ – يايان ارين اميدي اولماز.
67- ایل تزه له نیر عومور کهنه لیر
68- ایتین بالالاری هر رنگ ده اولسا، هورنده هامیسینین سسی بیر اولار
69- اینانما، اوتانما، آلدانما
70- باش بدنین سولطانی دیر
71- نه داشی وار نه قومو
72-هر آغاجا دایانماق اولماز
73-نه قدر ابه چی (آباجی) اولسادا، زور دوغاندا دیر
74-آت اوسته کیم بیلیر قاشی ایریدیر
75-نه الدن قویور، نه یاردان دویور
76- نه دئییم، نه ائشیده سن
77-نه یاتدیم، نه یوخو گؤره م
78-وصیت یونگوللوک دور
79-وئرمه نیسییه، گلمز کیسییه
80-بو گونون صاباحی دا وار
81-هئچ کیم اؤز آیرانینا تورش دئمه ز
تاپماجالار
آذربایجانین آیری بؤلگه لری کیمین، تاپماجالار موغانین شیفاهی ادبیاتینین بیر پارچاسی ساییلیر.کؤز (پاییز) ون اوزون گئجه لرینده، قوجا بابانین ناغیللاری بیتن چاغ، دولانیشیق باغچاسینین نازلی و سئویملی گوللری قوجا آنانین نازلاما و لایلاسیلا یوخویا گئدن چاغ، قیشین سویوق گئجه لرینده ، سازاغین اؤز ایسته دیگی غملی هاوالارینی چالان چاغلار، آتا بابالاریمیزین حکمتلی و درین آنلاملی سؤزلریله یاناشی تاپماجالاردا سوروشولوردو:
– هاجیلار هاجا گئدر،عهد ائله ر گئجه گئدر، بیر یومورتانین ایچینده، اللی مین جوجه گئدر.
– گلئی دیم بنددن، های ویردی کنددن، اوووردو سومویدن، ساققالی اتدن.
– دایانیب دیر دایاق سیز، بویانیب دیر بویاق سیز.
گاهدان بیر شعر کیمین، گاهدان دا بیر تیکه سؤزله تاپماجا سوروشولوردو. اما نه ائیدیسه، آتالارین درین و آنلاملی باخیشلاری، زنگین و حکمتله دولو دوشونجه لری سوروشولان تاپماجالارین آرخاسیندا گیزله نیردی.
تاپماجادا بیر جورا سیر اولوردو. اونو دوشونن اوشاق چوخ ذکالی و هوشلو گورونوردو. آتا – آنا بئله اوشاقلارین بویون اوخشاماقلا اونو، حیات و دولانیشیغین دا سیرلارینی جلد باخیشلا دوشون مه گه یؤنه لدیردیلر.
” تاپماجالار مختلف اشیاء، حادثه و مفهوم حاققیندا یارانیر ، بونلارین بیر ایکی علامتی دولایی یوللا سؤیله نیلیر . باشقا جهتلری ایسه گیزلی ساخلانیلیر و مخاطب دن اونون جوابی ایسته نیلیر.
تاپماجالارین منشایی اینسانلارین آنیمیستیک دونیا گؤروشونه قاییدیر. بئله کی قدیم اینسانلار بوتون طبیعی قوه لری جانلی بیلمیشلر و اونا گؤره ده قورخارمیشلار بعضی شئی لرین آدین آپارینجا بوتون حیوانلار و طبیعی قوه لر اونو ائشیتسین و بیلسین. اونا گؤره سئی لرین آدینی دولایی صورتده و رمز کیمی چکمیشلر.[ایندی ده بیزیم یئرلر ده قوردا دئییللر کافیر و جینلره و آل آروادینا دئییللر الله نهلت ائله میش. چون اینانیللار بونلارین آدلاری چکیلسه، زیانلیق تؤره دللر.]
بوگون تاپماجالار داها چوخ ایلنجه اولاراق ایشله نیلیر. بیرده اوشاقلاری و جوانلاری دوشونمگه وادار ائدیر. اونلارین بیلیگینی، ذکاسینی، تجربه سینی یوخلاییر.”تورک خلق ادبیاتی/علیرضا صرافی
چالیشیریق موغاندا دئییلن تاپماجالاری توپلایاق . سیز اینسانلارین یاردیمینی درین حورمت و سایقیلارلا ایسته ییریک.
-آتدان بؤیوک، ایتدن بالاجا: یَهَر
-آتدیم آتانا، دَیدی کوتانا، دنیزده بالیغ، چؤلده جئیرانا: ایلدیریم
-آخشام اولار، اؤلو قیچین اوزادار: کیلیت
-آشاغا گلیر ایشی وار، یوخاری گئدیر یوکو وار: قاشیق
-آغاج باشیندا داری قویوسو: اینجیل
-آغاجا چیخدیم آدامنان، بیر نلبکبی بادامنان، نه دیلی وار نه آغیزی، سؤز دانیشیر آدامنان: کیتاب
-آغامون بیر دونو وار،قاتلاماق اولماز. ایچی دولو لعل-جواهیر له، جوتله مک اولماز: گؤی
-آغ قوشوم جیغ-جیغ ائیلر، یئری پالچیغلیق ائیلر، حسن بگیم گلنده، حسین بگ آجیق ائیلر: گرمیج-مئه
-آلتی داشدیر داش دئییل، اوستو داشدیر داش دئییل، مال-داوار کیمین اوتلار، اونونلا یولداش دئییل: باغا (باغا ایکی تورلو دور، بیری قورباغا دیر، بیری توس باغا)
-آلتی چپر، اوستو چپر، ایچینده آت چاپیلیر: گؤز
-آلتی سودور، اوستو اود: قالیان
-آلچاق دامدان قار یاغار: اَلک-اون
-آلچاق تپه، چیچک سپه: اَلک
-آی آتلار-آتلار، موغاندا اوتلار، واختی گلنده، ساغری سی(بئلی-اومباسی) چاتلار: پامبیق
-آی گلیر آدامینان، بیر خونچا بادامینان، نه دیلی وار نه آغیزی، دانیشیر آدامینان: کیتاب
-آی آغالار من بو ایشه معتلم، آرینین تک-تکده بالی ندن دیر؟ آغاجی یوخ یارپاغی یوخ سویو یوخ، یارین قوینونداکی ناری ندن دیر؟ :…؟
-اول گؤگه رر، اوندان قیزارار، اوندان قارالار: بؤرتیکان
-ائویمیزده بیر کیشی وار، ننم ایله ایشی وار: نئهره
-اوتایدان گئدن کیشی، الینده تندیر شیشی، سندن بیر اَت ایسترم، نه یایی گؤرر نه قیشی: گؤبه لک
-اؤروشده گؤیدور، بازاردا قارا، ائوده قیرمیزی: چای
-اؤزو، اؤز قبرین قازار: دامجی
-اؤزو بیر قاریش، ساققالی ایکی قاریش: خوروز
-اوزوم-اوزوم، یوللارا دوزوم: قاریشقا
-اوزون – اوزون قاییشلار، بیر اوجو موغاندا ایشلر: یول
-اوچ باجیییق، آلینی دلیک: چاتما-قوشما
-اوراق اَیری قان قیرمیزی، ایکی سئرچه نین دؤرت گؤزو، دوه بالاسی چوششک، اونو تاپمییان ائششک: آچمالار ایچینده دیر
-او نه دیر؟ یئمیشم اؤلمه میشم، ایندی ده وار یئمه رم، یئمه سم ده اؤلمه رم: آنا سودو
-او نه دیر کی آتارام، تندیر آلتی قاتارام، آغاجلاری ساتارام: ساپاند
-ایکی قونشو بیر-بیرین گؤرمور: گؤز
-ایکی قولاغی وار بیر قارینی: نایلون
-ایکی داغ آراسیندا، سولطان سووا گیریر: آجیتما
-باغدا تاپبیلدار، سودا شاپبیلدار: بالتا، بالیق
-بالاجا قویو دامبیلدار: قالیان
-بالاجا کیشی چپر چکیر: بیز
-بالا لارین ییغیب باشینا سیزیلدیر: سماور
-بالدان شیرین، بالتا دان آغیر: یوخو
-بوخاری آی بوخاری، توستونو چکر یوخاری، بئش آغ ساققال اوتوروب، بیر-بیریندن یوخاری:بارماق
-بیر آغاجیم وار 12 خولو وار، هر خولون 30 یارپاغی وار، هر یارپاغین بیر اوزو آغدیر، بیر اوزو قارا: ایل-آی-گون
-بیر آیاغی وار اوچ گؤزو: راهنما چیراغی
-بیر ائویم وار، نه گؤتو وار نه باشی: یومورتا
-بیر بئله جه میت داشی، یاندیردی داغی-داشی: گولله
-بیر بئله جه میسیری، بگ لر اونون اسیری: قیزیل
-بیر تاباخ آلما، سحره قالما: اولدوز
-بیر تندیریم وار، ایکی چؤره کلی: گیرده کان
-بیرجه قاریج بویو وار، دام دولوسو تویو وار: قوللوقچا(بالاجا چیراق اولارمیش یاغ یوخسا قارا نفت تؤکوب یاندیرارمیشلار)
-بیر دامیم وار آغیز دولو یارماچا: آغیز-دیش
-بیر دامیم وار تک دیرک اوسته: گؤبه لک
-بیردان باخدیم دوزدور، سانادیم قیرخ یوزدور، اوغلو پادشاهلیق ائدیر، آناسی هَله قیزدیر: نار
-بیزدن بیر ماما چیخدی، ال قویدو داما چیخدی: پیشیک
-بوردان ووردوم قیلینجی، عرب ده اوینار اوجو: ایلدیریم
-بو گونلری شنبه دیر، کؤنلومه دوشن ندیر، هم اودسوز هم اوجاقسیز، کؤلگه ده بیشن ندیر: بال
-پالتاری وار درزی گؤرمیییب، اونو وار دییرمان گؤرمیییب، تاختاسی وار دولگر گؤرمیییب: اییده
-تاپ- تاپ باجا، یئر آلتداجا، سامیرآلی ساققالی قوجا: سیچان
-چاتی سو ایچر، دانا کؤپر: بورانی
-چه په ره دوشر، چیققیلداماز: گون
-چیل تویوق، چیلله مه تویوق، کسه رم قانی یوخ: هانا-خالچا
-حسن آغا حبس ده دیر، زنجیری قفس ده دیر، نه یئرده دیر نه گؤیده، تخت روان اوستده دیر: دیل
-حاجیلار حاجا گئدر، چالیشار گئجه گئدر، بیر یومورتانین ایچینده، قیرخ-اَللی جوجه گئدر: نار
-داغدان آشار، دامدان آشماز: قار
-داغدان گلیر ائشینه-ائشینه، پوخو دده نین دیشینه-دیشینه: بال آریسی
-داغدان گلیر داغ کیمین، قوللاری بوداغ کیمین، اگیلدی سو ایچمه گه، آنقیردی اولاغ کیمین: توفنگ
-داغدان گلیر قاچا-قاچا، قیرمیزی تومان پامبیق پاچا: اییده
-داغدان هئلله دیرم سینمیر، بیر یومروغوما دؤزمور: سوغان
-دام اوسته ساری کؤپک: بورانی
-دام اوسته دایلاق اوینار: دولو
-دام اوسته قارا تویوق: بوخاری
-دایانیب دیر دایاق سیز، بویانیب دیر بویاق سیز: گؤی-گؤگ
-دنیز اوستو دوماندی، دومان اوستو ساماندی، سامانا بیر اوت دوشدو، گؤیده آلله آماندی: قالیان
-دنیزده بالیق، باشی یانیق: پیلته
-دییرمانا دن گلیب، چیخین گؤرون کیم گلیب، تیکیل مه میش چووال دا، چکیل مه میش اون گلیب: اییده
-دؤرت قارداش بیر قویویا داش آتیر: مال مه مه سی(امجه گی)
-دوه دابانی، گه زر اوبانی، آلتی قیچی، ایکی دابانی: تَرَزی (ترازو)
-دیلیم-دیلیم نار، دیزیمه جن قار، اوشدو بیر کهلیک، قوندو بیر دیلبار: سامان
-دَییرمانا دن دولدو، زولفوم اوزه بند اولدو، اوچ یوز آلتمیش آلتی تاختا، بیر میسمارا بند اولدو : ایل
-ساری اؤکوز یاتیب دورمور، قارا اؤکوز گئدیر گلمیر: اود-توستو
-ساری ساندیق، ایچی دولو فیندیق: یئمیش
-ساری عاباسی وار بونون، نه خوش صفاسی وار بونون، ایینه ایلن دلیک-دلیک، قیلینجیلا بؤلوک-بؤلوک: پورتاغال
-سحر-سحر آغ اوغلانی ویردیم یئره: فیرتیق
-سککیز-سککیز ساووران، دؤردو میزان ایکی سی خان: ؟
-سورو-سورو قوشلار، سورمئیی قوشلار، نه دیشی وار نه آغزی، آدامی دیشلر: گیجیرتگان
-سووا گیرر لیل له نر، سودان چیخار دیل له نر: بوخوو
بوخوو: «ایکی هالغا دمیر اولاردی، اولارلا آتین قاباق قوللارینی بیر بیرینه باغلاردیلار، آت قاچیب اوزاقلارا گئده بیل مه سین.آت آتیلا-آتیلا یئریردی و هر آتیلاندا او دمیر سس ائله ردی.»
-قاپی دالیندا کیلکه لی قیز: سوپورگه
-قارا آداملار، قیرمیزی دونیادا: قارپیز دنه سی
-قارا تویوق، قارنی ییریق: اوجاق
-قارا تویوق باغدادیر، دیمدیکی تورپاغدادیر: گؤبَلَک
-قارادیر قارغا دئییل، قانادی وار قوش دئییل، تولا کیمین ایی بیلیر، تازییا یولداش دئییل: پیس-پیسانا (بؤجوک)
-قولاغین بورماسان دیلین چیخارتماز: والور-لامپا (خوت وئره نین بورورسان پیلته چیخیر)
-قولو قیچی یوخ، قارنی جیریق، باشی یوخ: پئنجک-کت-سئتره
-قویروغوندان توتماسان، تؤیله یه گئتمز: قاشیق
-قوجا کیشی داغدان شَلَه هئلله دیر: اولگوچ
-قیرخ قارداشیق، باشیمیز بیر بویادا: کیربیت
-قیرخ پیلله کان، مین بیر اوتاق: کلم
-کاغیزینا باخ-کاغیزینا، نه چکیبسن آغیزینا؟ : نئهره سَلَه سی
-کتدن چیخدی ککیللی قیز: سوپورگه
-کور کیشی مئشه دن باخیر: اَزگیل
-گلیردیم بنددن، های ویردی کنددن، اوووردو سومویدن، ساققالی اتدن: خوروز
-گلیردیم سیزدن، قار ووردو دیزدن، آلله آییرماز بیر-بیری میزدن: تَرَزی
-گلن لئیلی، گئدن لئیلی، بیر دابان دا دوران لئیلی: قاپی
-گئتدیم بازارا قازان آلدیم قویروق آلدیم، قازان اَریدی قویروق اَریمه دی: آیاقلا آیاق قابی
-گئجه اَکدیم نوخودو، سحر گؤردوم یوخ اودو: اولدوز
-گئجه ده گئدر، گوندوز ده گئدر، یئرینده کی یئرینده: دییرمان
گئجه ده گزر اوزون قیچ، گونوز ده گزر اوزون قیچ: چای
-گئدن هاجی، گلن هاجی، منه بیر شال آل گتیر، نه اریشی نه آرغاجی: ؟
-گؤردوم آغ آت گلیر، دئدیم هاردان گلیرسن، دئدی قان دنیزیندن، دئدیم نییه قانا باتمامیسان، دئدی آلله قودرتیندن: سوت
-گؤی اؤکوز کولدان باخار: قارپیز
-گؤیدن دوشدو، یاپیشدی: آد
-گؤیده قیفیللی صاندیق: جینقیر-قوز
-گیرده دیر گیرده کان دئییل، ساری دیر زَفَران دئییل، آیاغلی دیر دوران دئییل، یازیلی دیر قوران دئییل: ؟ (بو تاپماجانین آچماسینی کسکینلیکله بیلمیرم. آما منجه قالیان قاباغی qalyan qabağı اولا بیلر. قالیان قاباغی بورانی کیمین ساری اولور، اونو قورودوللار، سونرا بیری آزارلیاندا آدینی اونون اوستونه یازیللار، اینانیللار یاخچیلاشار.)
-من گئدیرم اوقالیر: ایز-رد
-من گئدنده اودا گئدر: کؤلگه
-نه یئرده دیر نه گؤیده، ظولمو جاهان ایچینده: اوشاق آنا قارینیندا
-هالالار های هالالار، داغدا دووشان بالالار، دیمدیکیندن سو ایچر، قویروغوندان بالالار: بوغدا
-هاپ-هاپی، کرکی ساپی، بئش بوداغی، بیر یارپاغی: ترزی
-هامینی به زر، اؤزو لوت گزر: ایینه
-هئل-هئلی جان، بیرنی اَیری جان: نوخود
-هؤرر-هؤرر، بورونو شیشر: جهره
یاشیل اَکَرم، قیرمیزی بیتر: خینا
-یئر آلتدا کؤکلو دووشان: خیش
-یئر آلتیندان قاز گئدر، قاققیلدایار قاز گئدر، کیمسه اونو تاپماسا، یئددی ایل بوغاز گئدر: زومروت قوشو
-یئریینده تک قیچ، دایاناندا اوچ قیچ: داشقا (فورغون)
-یوک آلتدا قانلی کاسا: چوغوندور
-یول اوستده قازان قاینار: قاریشقا
-یول اوستده قارا قازان: قاریشقا
-یول اوستده یوغون آرواد: تندیر
-یومروغوم ییرتیغیوا: جیب
گردآوری: حمید جاهدی کورعباسلو
برچسبها:آتالار سوزی


c: text/html

text:
سعید! ماندیللا اؤلدو
بیر بالاجا قارداشیم وارایدی نئچه هفتهلیک ایدی بیلمیرم، خسته اولموشدو. آتام تهراندا خسته خانادا ایدی. منیم ایسه آلتی یاشم اولار اولماز. صبح یوخودان گؤزومو آچدیقدا گؤردوم آنام کورسونون او بیری بوجاغیندا ایچینی چکیر. منه باخیب دئدی: سئیید حیدر ببه اؤلدو.
بیلمیرم نئچه ساعات اویاق قالیب آغلامیشدی. آنجاق امینم او سؤزو منه دئیندن سونرا بؤیوک بیر یوک بوینوندان گؤتورولدو. ایندی ده نلسون ماندیللانین اؤلوم خبرینی گئجه ساعات اوچ یاریمدا اوخویارکن ائله بیر حیس ال وئردی بیلهمه. کیمیسینی اویادیب دئیم: ... ماندیللا اؤلدو.
و ایستر ایستهمز سعید یادیما دوشور. هر زمان سعید یادیما دوشر: سعید! ماندیللا اؤلدو.
ی س: لوموند قزئتهسی ماندیللانین 1964جو ایلده دانیشدیغی نئچه جوملهنی نقل ائدیب، ماراقلیدیر:
من ایللر بویو آغلارین و قارالارین گوج دئمهسینه قارشی ساواشدیم. منیم ایدهآلیم اینسانلارین توپلومدا اؤزگور و برابر یاشایا بیلمهسیدیر؛ و گرهکیرسه بو ایدهال اوچون اؤلمهیه حاضیرام.
-
- 13/12/06

robotstxt: allowed

filter: keep


text:
شعری درخصوص فرارسیدن عیدنوروز ومقارن شدن آن با ایام فاطمیه
بایرام یلی اسدی، یادا دوشدی او کوچنلر
دنیا قفسیندن کوچوب عقبایه دوننلر
ایل لر بویو بیزلرله بو بایراملاری دوتموش
افسوس کی سوز سولارینی سینه ده اوتموش
هر بیر او کوچنلر له بیزیم خاطیره میز وار
اما بو الومدور کی ادوب عرصه نی چوخ دار
دوشموس بویول ایل بایرامی فاطمه یادیلا
الموشدو مزین گلن ایل اونون آدیلا
تانریم! سنی آند السون او زینب چکن آهه
هم ده نجفین ایچره یاتان سئومه لی شاهه
پیغمبرین او وقته کی اوز دوتدو سمایه
اوز امتینه آلدی شفاعت او دعایه
آند السون حسینه کی علمداریدی قول سوز
تکجه نه علمداری کی سرداریدی قولسوز
آند السون او وقته کی باشی نیزه ده ، قرآن
اوخوردو حسین ، حیف کی دشمن هامی نادان
آند السون او وقته کی رقیه جانا دویموش
جان وئردی آتاسیز اورگی آل قانا دویموش
آند السون او وقته کی پریشانیدی سجاد
زینب کناریندا دینه الموشدولا بنیاد
تانریم! سنی آند السون او اخیامه کی یاندی
اوندان بویانا اهل دلین سینه سی قاندی
تانریم! سنی آند السون او پاک اهل کسایه
اونلار کی نمادیدیله ایمان و حیایه
احسن حالا چاتدیر بیزی ایل باشه چاتان وقت
عفو ایله گناهلاری او قبر ایچره یاتان وقت
با غیشلا اولن لر هامیسین بی بی یه خاطر
ائتمه بیزی شرمنده ملاقاتینه حاضر
اصغر هادی پور(شاهد)


text:
سیلاو شکایت لرینی تیکشیریش مستقل کمیسیونی خبری یغین آرقلی ۱۳۹۸ - ییل و میزان آیی نینګ آلتینچی سیده گی سیلاو جمهورلیک ریاست سیلاو کونیده گی استینافی قضایالرگه ایتیشیش زمانی توگه شی دن خبر بیردی
سیلاو شکایت لرینی تیکشیریش مستقل کمیسیون نینگ رهبرلیک اعضالری به کون (پنجشنبه مورخ ۱۳۹۸/۸/۱۶) ۱۳۹۸ ییل و میزان آیی نینگ آلتینچی سیلاو جمهورلیک ریاستی نینگ استینافی قضالر زمانی توگت مقصد خبری یغین قوردی. شو یغین ده سیلاو شکایت لرینی تیکشیریش مستقل کمیسیون نینگ رهبرلیک اعضالری سیلاو کونیده گی شکایت لرگه، طرف سیز و همده سیلاو عدالتی تامین لش مقصد، قانونی بویچه حرکت قلیش لرینی سورب ایشانچ بیردلر
باشلب سیلاو شکایت لرینی تیکشیریش مستقل کمیسیون نینگ باشلغی خانم زهره بیان شینواری، مملکت میدیالری دن سیلاو گه تیگیشلی خذمت لریدن منت دار چلیک بیلدیرب. سیلاو شکایت لرینی تیکشیریش مستقل کمیسیونی، مستقل شکلده وهمده قانونی قاعده لر بویچه سیلاو عدالتی تامین لش اوچون حرکت قیلگنینی انیق له دی.
اولرنی ایتیشیچه کمیسیون دستلبکی ۴۵۲۸ شکایت لرینی تیکشیریب و استینافی مرحله لرگه بوسه مینگلرچه قرشی لرنی رویخط گه آلگنلر کیم اشبواستینافی قضیه لر 189 کتگوری گه اجرلگن.
اولرگه کوره مرکزی کمیسیون اشبو قضیه لرگه قانونی قاعده لر بوییچه ایتیشیب و اولر توغریسیگه تصمیم آلگن لر.
سیلاو شکایت لرینی تیشکشیریش مستقل کمیسیون باشلغی نینگ ایتشیچه 2118 آواز بیریش محل قیته سنلیشنی ایتیب و 30 آواز بیریش مرکزی ایچیگه 105 محله آواز اجرتلیب باطل بولیب و اشبو آواز بیریش محله لر نینگ فهرست لری سیلاو مستقل کمیسیون گه یوباریلگن. خانم شنواری نینگ آرتیقلشیچه باشقه آواز بیریش محله لری اوز وقتی گه سنلمه سه سیلاو مستقل کمیسیون نینگ ولایتی باشلغی لری بیلن قانونی شکلده قرشی له یدی.
سیلاو شکایت لرینی تیکشیریش مستقل کمیسیون نینک باش کاتبی و همده سوزلاوچسی الیاسی جنابلری اشبو یغین ده سیلاو مستقل کمیسیون تمانیدن سیلاو تقویمی نقض بولگنیدن خواطر بیلدریب، وشومرته هم سیلاو جمهورلیک ریاستی نینگ نتیجه سی 23 عقرب که سیلاو مستقل کمیسیون تمانیدن اعلان قلینمه پیته اشبو پروسه برچه توسقلیک لر بیلن دوچ کیلیب و سیلاو شکایت لرینی تیکشیریش مستقل کمیسیونی اشبو پروسه نی قبول قیلمه گنی نی بیان قیله دی.
لیاسی جنابلری نینگ آرتیقلشیچه درملوک کمپنیه سی نینگ گزارشی سیلاو مستقل کمیسیون نینگ تمانیدن تصمیم آلینگن بولسه، اشبو کمیسیون تیزلیکه ده مملکت خلقیگه شریک قلیب و سیلاو نتیجه سی کجیکتریلگنی اوچون جوابگو بولسین.
اولر همده سیلاو مستقل کمیسیونی دن سیلاو نتیجه توغریسیده و همده آواز لرنی بایمتریک سیتم لری بیلن دوچ قلیشلرینی سوره دی
داکتر الیاسی جنابلری سیاسی حزبلردن سیلاو مستقل کمیسیون نینگ ایشلری گه ارشمسلیگنی سورب و سیلاو کمیسیونلری قانونی بویجه تصمیم آلیش لرینی سوره دیلر.
کیین ایسه سیلاو مستقل کمیسیون نینگ اورین باسری حرمتلی مولوی دین محمد عظیمی، سیلاو جمهورلیک ریاست کونیده گی استینافی قضایالر گه ایتیتش مقصد معلومات بریب؛ 189 استینافی قضیه لرنی ایچیده 1000 شکایت کیرکلی شواهد وحجت لری بولمه گن پیته رد ایتلیب؛ 31 قضیه قیته کوریش مقصد ایبارلگن و 41 قضیه هم بامتریک سیتم ی بلن دوچ قلیشی نیاز بولیب همده 4 کیشی نقدی جریمه بولیب و88 آواز بیریش محله قیته سنلیشگه کیرگن.
عظیمی جنابلری نی کوره در ملوک کمپنیه سی سیلاو مستقل کمیسیون بلن کیلوشونامه مقصد ایشلری نی سورب وسیلاو شکایت لرینی تیشکریش مستقل کمیسوین نی هر بیر کیشی درملوک کمپنیه سینگه قرشی فکر بیلدیرگن حالده اولر تانیدن تیکشیریله دی.
سیلاو شکایت لرینی تیکشیریش مستقل کمیسوینی در ملوک کمپنیه سی نی قلاب کارلیک لری نی ثابت قیلگن حالده اشبو کمپینه نی عدلی و قضایی نهاد لرگه معرفی قلیشلری نی سوره دی.
سیلاو شکایت لرینی تیکشیریش مستقل کمیسیون نینگ مملکت لر برلشمه عضوی حرمتلی چارلوت کسون اشبو یغین ده سیلاو شکایت لرینی تیکشیریش مستقل کمیسیون دن سیلاو عدالتی حرکت لری یخشی عنوان قلیب، اشبو تصمیم لرسیلاو شکایت کمیسوین تمانیدن قانونی بویچه آلینگن تصمیم دیب ایتگنلر.
آخر ده سیلاو شکایت لرینی تیکشیرش مستقل کمیسیون نینگ رهبرلیک اعضالری مدیالر تمانیدن بیریلگن سوراغ لرگه جواب قیتردی.


text:
آرازی آییردیلار ، قومولا قاییردیلار ، من سیزدن آیرلمازدیم ، زورولان آییردیلار
گوز یاشی توکر ائلیم ، تاریخی بوکر ائلیم ، ۱٨٥ ـ ایل سونرا ، سرحدی سوکر ائلیم
یادلار الی ایله میللتیمیز و وطنیمیز آذه ربایجانین پارچالانما تاریخینده ن ۱٨٥ ایل کئچسه ده ، میللتیمیز بیرلی یه ، بوتوولویه اولان اینامینی ایتیرمه میشدیر. آرازین هر ایکی تاییندا میللتیمیزین وئردیی موجادیله لر، قالدیردیغی قیاملر، یاراتدیقلاری حوکومتلرین ان نهایی هدفی پارچالانمیش میللت و وطنیمیزین بیرلشمه سی اولموشدور. تصادوفی دئییلدیرکی، ۱٩٩۱ ـ نجی ایلده قوزئی آذه ربایجانیمیزین تیکرار مستقیللی یی عرفه سینده، ایلک گورولن ایشلرده ن بیری سرحد حرکاتی اولموشدور. بو حرکت ده قوزئی لی و گونئی لی آذه ربایجانلی لار اورتاق حرکت ائتمیشلر. اوز اللریله ده میر و آیریلیق دوواری نین سمبوللاری اولان تیکانلی مفتیل لری و سرحد دیره کلرینی اودا چه کیب ، مین ساحه لرینی یوخ ائتمیشلر. اوزلرینی آرازین سرین سولارینا ووراراق بیر ـ بیرلریله قوجاقلاشمیشلار.
آذه ربایجانیمیزین ۱٨٥ ایللیک آیریلیق تاریخینده، بو سون حرکت، میللتیمیزین تمیزحس لرینی ، آرزولارینی ترنوم ائده ن ، بیرلیک و بوتوولویه اولان اینامی نین گوسترگه سی ایدی. بو دونیا ایجتماعییتی نین گوزلری قارشی سیندا حیاتا کئچیریلمیشدیر. باشقا سوزله دئسک یادلارین ـ اوزگه لرین میللتیمیزی آییرما ، یادلاشدیرما چابالاری حاقدا اولان بوتون چابالاری نین یئرسیز اولدوغونو گوسترمیشدیر. میللتیمیز بونا اینانیرکی، بیر گون بو میللی بوتوولویه قووشاجاقدیر. بیر بوتوو میللت اولاراق دونیا ایجتماغییتینه اوزونو تقدیم ائده جکدیر. بوتون وارلیغیملا بونا اینانیرام ، بئله بیر میللتین بالاسی اولدوغوما غرور دویورام. و بوگونو بوتون میللتیمیزه تبریک دئییره م .
یاشاسین اوزلویونو، میللی منلی یینی ایتیرمه ین ، وارلیغینا ، گله جه یینه اینانان میللتیمیز!


text:
دیرسه خان اوغلو بوغاج خان بویو (بیرینجی بوی)
دیرسه خان اوْغلو بوغاج خان دده قورقود کیتابینین درسدن نۆسخهسی اساسیندا اوْن ایکی بوْیدان بیریدیر. واتیکان نۆسخهسینده بوْیون آدی حکایتِ خان اوغلو بوغاج خان کیمی یازیلیبدیر.
موضوع[دَییشدیر]
باياندور خانین صؤحبتینه گئدن دیرسه خانین قارا اوْتاغا اوْتورتولماسی ایله دیرسه خانین قارشیلانماسی سێراسینداکی دۇيغو و دۆشونجهلری ایله اوْغلو بۇغاج خانین قهرمانلیقلارینی ایضاح ائدن دده قوْرقود حیکایهسی.
باياندور خان حؤکم خالقا هر ایل بؤيوک مراسیم تشکیل، يئنه بیر ایل گلهجک قوْناقلارین اۆچ آيری چادیردا آغیرلانماسینی امر ائدیر. بۇنلار آق، قێرمیزی و قارا چادیرلاردیر. آق چادیر اوْغلان اۇشاغی اوْلانلارا، قێرمیزی قێز اۇشاغی اوْلانلار اۆچون، قارا چادیر ایسه هئچ اۇشاغی اوْلمايانلار اۆچوندور. بايیندیر خان اۇشاغی اوْلمايانلاری، اوشاق بوْیلارینا دۆشمهیَنلری تانرینین لعنت اوْلانلاری اوْلاراق گؤرور. دیرسه خانین ایسه اۇشاغی يوْخدور يانینداکی ۴۰ آدامیيلا گلدیگینده بۇ داورانیشی خوْش قارشیلاماز و خانیمینا حساب سوْروشماغا قرار وئریر. خانیمیندان حساب سوْروشارکن اؤزونو اؤيود-نصیحت دینلرکن تاپار، آما اؤيودو ده تۇتار و بؤيوک يئمک نیظاملار. اینسانلارا کؤمک ائدر خئير دۇعاسی آلیر و سوْنوندا ساغلام بیر اوْغلو اوْلور. اوْغلان بؤيوير و باياندیر خانین بؤيوک بوْغاسیيلا گۆلهشیر، قۆتلی يۇمروغويلا اؤکوزو دۆزومونلر و يئنر. شان قازانار دده قوْرقودون ایلتیفاتلارینا نایل اوْلور، آتاسی طرفیندن دا تلطیف اوْلوناجاق. بۇنو قێسقانان آتاسینین ۳۴ آدامی فسادلیق دۆشونورلر و آتاسینی بۇغاج خانا قارشی دوْلدورورلار. بیر اوْو نیظاملارلار و اوْ سێرادا جۆر اوْيونلارلا اوْغلانی آتاسینا وۇردورورلار. بۇغاج خان آناسینین سۆدو و داغ چیچگی اوْغلانین ياراسینا درمان اوْلور. اوْغلان ۴۰ ایگید طرفیندن قاچیریلان آتاسینی قۇرتارار. دیرسه خان اوْغلونا تاخت وئریر.
بوْیدا اوْلان اسکی رسملر و اینانجلار[دَییشدیر]
بوْیدان بایاندور خانین قوْناقلیغیندا، اوْغلو اوْلان کیشینین اوْتاغی آغ بوْیالی، قیزی اوْلان کیشینین اوْتاغی قیزیل بوْیالی و قیز-اوْغلو اوْلمایان کیشینین اوْتاغی قارا بوْیالی اوْلماق گؤرسهنیر. اوْلادی اوْلمایانی الله تعالی قارغاییب دئییرلر.
بوْیدا تانریدان حاجت ایستهمک و حاجت قبول اوْلماغی اۆچون قۇربان کسمک، یوْخسوللارا پای وئرمک و بۇنا اوْخشار ایشلر شرح ائدیلیر:
بوْیدا اۇشاغی دایه الی ایله بؤیومهسی سؤیلهنیر:
اَیلنجه اۆچون بۇغا[ق ۱] ایله بۇغرا[ق ۲] ساواشدیرما رسمی:
بوْیداکی شخصیتلر[دَییشدیر]
بایاندور خان، دیرسه خان و بوغاج خان دده قوْرقود کیتابینین بیرینجی بوْیونون اساس شخصیتلریدیرلر.
بایاندور خان[دَییشدیر]
دده قورقود کیتابینین دیرسه خان اوْغلو بوغاج خان بوْیوندا (بیرینیجی بوْی) بایاندور خان بارهسینده بۇنلار یازیلیبدیر[۷][۸][۹]:
قایناقلار[دَییشدیر]
آنادولو تورکجهسی ویکیپدیاسینین ایشلدنلری طرفیندن یارانمیش«Dirse Han Oğlu Boğaç Han»، مقالهسیندن گؤتورولوبدور. (۲۶ سپتامبر ۲۰۱۵ تاریخینده یوْخلانیلیبدیر).
- ↑ درسدن نۆسخهسینده:کموک کی اوغلی قزی یوق، قره اوتاغه قوندرک.
- ↑ درسدن نۆسخهسینده:اوغلی قیزی اولمیانی الله تعالی قرغایبدر، بز دخی قارغرز.
- ↑ درسدن نۆسخهسینده:کوررمیسن نلر اولدی. قالقوبنی خان بایندر یریندن طورمش. بر یره اغ اوتاغ بر یره قزل اوتاغ بر یره قره اوتاغ دکدرمش. اوغللری اغ اوتاغه، قزلوی قزل اوتاغه، اوغلی قزی اولمیانی قزه اوتاغه قوندرک...
- ↑ درسدن نۆسخهسینده:درسه خانک خاتونی صویلمش. کورهلم نه صویلمش. ایدر. های درسه خان. بکا قضب ایتمه. اینجنب آجی سوزلر سویلمه. یرکدن ارو طورغل. آله چادرک یر یوزینه دکدرکل. اتدن، ایغردن، دوهدن، بغرا، قیوندن، قوج اولدرکل. ایچ اغوزک طاش اوغزک، بکلرین استوکه یغناق اتکل. آج کورسک طورغل. یالنجق کورسک طوناتغل. بورجلوی بورجندن قورترغل. دپه کبی ات یغ. کل کبی قمز صاغ در. اولی طوی ایله حاجت دله. اولاکم بر اغزی دعالی نک القیشله، تنکری بزه بر یتمان عیال ویرده دیدی.
- ↑ درسدن نۆسخهسینده:بیر نئچه مدت دن صکره بر اوغلان طوغردی. اوغلانجوغنی دایه لره ویردی. صقلتدی.
- ↑ درسدن نۆسخهسینده:مکر خانم بایندر خانوک بر بوغاسی واردی. بر داهی بغرایی واردی. اول باغا قتی طاشه بوینز اورسه، اون کبی اوکدردی. بیر یازین بر کوزین، بوغایله بوغرایی صواشدررلردی. بایندرخان قالن اغوز بکلریله تماشایه باقردی. تفرج ایدردی. مکر سلطانم کنه یازین بوغایی سرایدن چقردلر. اوج کشی صاغ یانندن، اوج کشی صول یانندن، دمور زنجیرله بغایی طوتمشلردی. کلوب میدان اورتاسنده قیو ویردیلر.
- ↑ قورقود, دده (۱۶-جی عصر). "بیرینجی بوی", کتاب دَدَم قورقود علی لسان طایفه اوغوزان (درسدن نوسخهسی) (تورکجه), ۱۰.
- ↑ فرزانه, محمدعلی (۱۳۸۵۸). دده قورقوت کیتابی -کتاب دده قورقوت- (بازنویسی از روی متن اصلی) (تورکجه-فارسجا). تهران: انتشارات فرزانه, ۲۲.
- ↑ زارع شاهمرسی, پرویز (۱۳۹۲). کتاب دده قورقود (درسدن یازقیسی), اول. تهران: انتشارات تک درخت, ۱۳-۱۴.
- ↑


text:
بورچالی
بورچالی یوخسا بورچالوبورج اوغلو (قوزئی آذربایجان تورکجهسی:Borchalo).اسکی چاغدا آذربایجان یئری اولوردو شوروی آذربایجانی بؤلماقدا بو اؤلکه نی گورجیستان الینه گئچیتدی.ایندی گورجیستاندا کومو کارتلی آدلانیر.
ان اسکی چاغدان قیبچاق تورکلرین یئری و اؤلکه سی اولوردو.
جوغرافیا[دَییشدیر]
ایندی بورچالی 6 بؤلومده اولور:
- دمانیسی باشکئچید؛ مرکز دمانیسی
- بولنیسی؛ مرکز بولنیسی
- مارنئولی؛ مرکز مارنئولی
- قاردابانی قره یازی؛ مرکز قره یازی
- تسالکا؛ مرکز تسالکا
- آغ بلاغ یوخسا تتری تسقارو؛ مرکز تتری تسقارو
قایناقلار[دَییشدیر]
فارسی ویکی پدیا«[۱]» باخیش 2016 فوریه


text:
منیم شاعیر دوستوم «تانیش »
علی تقیزاده لاریجان
۱۳۹۴-جو ایلین اسفند آیینین اوللرینده قیشین بیر سرین هاوالی سحر چاغیندا موبالیم زنگ چالدی.
تانیش دوستوم ایدی. دئدی:
– ائشیتمیشم خدافریندهسن. بئکار اولسان گئدک «آفرین»له «خودو»یا سالام وئرک!
دوز دئییردی من جانانلیدا دام تیکدیریردیم. دوغروسو بیر آن دوروخدوم. هاما بیلدیم کی سؤز خدافرین کؤرپولری حاقدا افسانهدن گئدیر. من او کؤرپولرین تیکیلمهسی حاقدا اولان افسانهنی ائشیتمیشدیم، هاما اونون کاراکتئرلرین تانیمیردیم. «آفرین» یا «خودو» حاقدا هئچ نه بیلمیردیم. تلفوندا بیلدیرمهدیم کی بو آدلار حاقدا بیلیگیم یوخدو. دئدیم:
– چوخ دا گؤزل اولار. من حاضیر. هارداسان گلیم دالینجا؟
یاریم ساعاتدان سونرا بیرلیکده خدافرین کؤرپولرینین گون باتان طرفینده کی آلچاق داغا چیخدیق. او گون چوخ باشقا بیر روایت خدافرین افسانهسی حاقدا تانیشدان ائشیتدیم. هله ده او مامیرلی خینالی داشا، بئلینه اوشاق شللهمیش، اوتایدا خودونون داش هئیکلینه حسرتله باخان آفرین-ه گؤزوم ساتاشاندا افسانه اؤنومده جانلانیر. افسانهنین سونو مبهم قالمیشدی. نییه خودو آرازین اوتایینا سورگون دوشموشدو و بو داش هئیکللر ابدی اولاراق اوز- اوزه گؤز- گؤزه هیجران دردی چکیردیلر؟ بللی دگیلدی.
تانیش سؤز وئردی کی او افسانهنی نظمه چکسین. من ده چوخ سئویندیم کی بئله بیر قراره گلیب.
بیتاله افسر (تانیش) کؤرهک اورکلی، درین حیسلی، چوخ دویغوسال بیر شاعیردی. اونون شعرلرینده جزئی شئیلر چوخ اؤنم داشییر. ائله اودور کی اوخوجو دا صمیمی بیر اثر قویور. اونون روحونو زیبیل قابلاریندا پلاستیک آختاران ایشسیز انسان ائله متاثیر ائدیر کی اونو بئله نظمه چکیر:
گوزلهدی یولومو دوردو یولومدا،
ماشینلار آرادان بیر به بیر اؤتور.
سوزالمیش گؤزلری یوردو یولومدا،
هله ده الیمده زیبیلی گودور.
زیبیلدن یاشاییش، حیات آختاران
(سوسور آیاقلاریم قورویور الیم.
آخی آپاریرام زیبیلدن زیبیل
بو سؤزو دئمهیه اوتانیر دیلیم.
آی آلله گؤرهسن او انسان دگیل؟
زیبیلدن یاشاییش حیات آختاران)
«داشی ترپتمهیین» آدلی باشقا بیر شعرینده داش آلتیندا قاینایان حشراتین حیاتین ائله وصف ائدیر کی آدام هئچ داشی ترپتمک ایستهمیر. اونون بو وصفی ممد آرازین حیسلرین منه خاطیرلادیر. او شاعیرله اوزون ایللر قونشو اولموشوق. بیرگه ایشلهمیشیک. داغلارا چخمیشیق. قوهوم -قارداش کیمی عؤمور سورموشوک. بو سون ایللرده ده، «ددهقوربانی» اوجاغیندا گؤزل شعر آخشاملاری کئچرمیشیک. اودور کی اونون شعر باجاریغی حاقدا صحبتی باشقا قلمداشلارا تاپشیریرام. آنجاق یئرلیدیر کی دئیهم تانیشین قوشما، بایاتی، گرایلی، چارپارا و خصوصیله غزل یازماقدا گوجلو باجاریغی وار. بونلارلا بئله چوخ تواضعکار بیر شاعیردی. گؤزل شعر نقد ائلهین و اؤز شعرینه اولان دوزگون نقدلری صمیمیتله قبول ائدندیر.
بیر آی اؤنجه گؤروشنه گئتمیشدیم. آغیر خسته ایدی. او سفردن سؤز دوشدو. دئدی:
– او ناغیلی سن یازارسان.
تبسمله دئدیم:
– او سنه مخصوصدور! من ال وورمارام. انشاالله تئزلیکله ساغالایب اؤزون یازارسان.
باشیینان یوخ دئدی. منده گؤردوم کی تبسسوموم نئجه ساختا ایمیش.
بو گونلر ان بؤیوک آرزوم اونا جان ساغلیغیدیر و اوزون عؤموردور. آخی اونون افسانهسین اوخوماغا چوخ جان آتیرام.
تیر ۱۳۹۶ کرج


text:
آپرئلین ۲-سی سهردک اؤلکه اراضیسینده هاوا شرایطی قئیری-ثابت کئچیب، بعضی یئرلرده یاغیش، شاهداغدا قار یاغیب.
ائکولوگویا و طبیعی سروتلر نازیرلیینین میللی هیدرومئتئورولوگییا خیدمتیندن آخار. آز-آ وئریلهن معلوماتینا اساساً، دوشهن یاغینتینین میقداری شروردا ۶ مم، اوردوباد، سدهرکده ۵ مم، ناخچیواندا ۴ مم، آغدام، آلتیاغاج، نئفتچالادا ۳ مم، بالاکهن، اوغوز، شاماخی، مرزه، بئیلقان، سالیان، بیلسووار، یاردیملی، آستارا، شاهبوزدا ۲ مم، داشکهسهن، گدبی، گؤیگؤل، گنجه، شمکیر، جئیرانچؤل، توووز، قبهله، زاقاتالا، شکی، ایسماییللی، قوبا، قوسار، خالتان، قریز، ترتر، برده، گؤیچای، ایمیشلی، کوردمیر، سابیراباد، جفرخان، خینالیق، شابران، شاهداغدا ۱ مم، باکیدا و آبشئرون یاریماداسیندا: سومقاییت، ماشتاغادا ۴ مم، باکی، زابراتدا ۳ مم اولوب.
قار اؤرتویونون هوندورلویو شاهداغدا ۱ سم-ا چاتیب.
سومقاییت، گؤیگؤل، نافتالان، خاچماز، قوبا، قریز، لئریکده دومان موشاهیده اولونوب، گؤرونوش ۲۰۰ مئتردک مهدودلاشیب.
شیمال-قرب کولیی آرابیر نافتالان، گنجهده ۱۸ م/س، سالیاندا ۱۷ م/س، شرور، شمکیرده ۱۶ م/س-دک گوجلنیب.
آپرئلین ۱-ده تئمپئراتور باکیدا ایقلیم نورماسیندان ۶ درجه یوخاری اولوب، هاوانین ماکسیمال تئمپئراتورو باکیدا و آبشئرون یاریماداسیندا ۱۷-۲۰، آران رایونلاریندا ۱۸-۲۳، داغلیق رایونلاردا ۱۳ درجیدک ایستی، ناخچیوان مر-دا ۱۲-۱۹ درجه ایستی اولوب.


text:
اولمپیک اویونلاری
اولمپیک اوْیونلاری — بینلخالق ایدمان عالمینین ان مشهور ایجتماعی تشکیلاتی، ۴ ایلدن بیر کئچیریلن ان بؤیوک بینلخالق ایدمان موسابیقهسی.
قدیم یوناندا مؤوجود اوْلموش اولمپیک اوْیونلارینین برپا اوْلونماسی تشببوسونو ۱۹-جو عصرین سوْنلاریندا فرانسه اجتماعی خادیمی بارون پی یر ده کوبرتن تکلیف ائتمیشدیر. اوْنون دؤورونده یای اولمپیک اوْیونلاری کیمی تانینان بۇ بینلخالق تدبیر ۱۸۹۶-جی ایلدن اعتباراً هر ۴ ایلدن بیر کئچیریلیر. بورا دۆنیا ساواشلرینین باش وئردیی ایللر داخیل دییل.
۱۹۲۴-جو ایلده قیش اولمپیک اوْیونلاری تأسیس ائدیلدی. اوّللر یای و قیش اوْیونلاری عئینی ایلده کئچیریلیردی، لاکین ۱۹۹۴-جو ایلده قیش اولمپیک اوْیونلارینین کئچیریلمهسی یای اوْیونلارینا نظراً ایکی ایل ایرلی چکیلدیوه ایرلی یه گئدی.


text:
ایرانین خاریجی اؤلکهلردن ائتدیی موبیل تئلئفون ایدخالاتی صیفیرا دوشوب.
آخار. آز خبر وئریر کی، بو بارهده معلومات یایان ایرانین موبیل تئلئفون ایدخالاتچیلاری آسسوسیاسییاسینین صدری حسین غروی رام یاشانان حالین سببینی کوروناویروسلا باغلاییب.
اونون سؤزلرینه گؤره، مارتین ۱۰-دان سونرا اؤلکهیه ۱ ادد بئله اولسون، سمارتفون گتیریلمهییب. بو ایسه اؤلکهده ان فعال سئکتورلاردان حساب ائدیلهن تئلئفون بازاریندا میسلی گؤرونممیش دورغونلوغون یاشانماسینا و ساهیبکارلارین جدی زرر گؤرمهسینه سبب اولوب.
حسین غروی رام سوندا قئید ائدیب کی، وضعیت بو جور داوام ائدرسه، گلهجک آیلاردا اؤلکهنین موبیل تئلئفون بازاریندا بؤیوک بحران یاشاناجاق.
موبیل تئلئفون ساتیشی ایراندا ان گلیرلی ساحهلردن بیری حساب ائدیلیر. رسمی ایستاتیستیکالارا اساساً، ۲۰۱۹-جو ایلین آپرئل آییندان ۲۰۲۰-جی ایلین مارت آیینین اوللرینه قدر اؤلکهیه ۱۰ میلیون ادد موبیل تئلئفون ایدخال ائدیلیب.


text:
«سمیر کهیهاوغلو» ایران آذربایجانی شعری ایله ماراقلانان عراق تورکمنلریندندیر و بیر چوخ آذربایجان شاعر و یازیچیلاری ایله یاخیندان ادبی علاقهلری واردیر.
«آذربایجان چاغداش شاعرلری» کیتابیندا ۲۶ نفر آذربایجان شاعرلرینین اثرلریندن سؤز گئدیر و اونلارین اثرلرینه دایر ادبی فیکیرلر ایرهلی سورولوبدور.
بو کیتابدا شاعرلریمیزدن: خسرو باریشان، رقیه کبیرى، نسیم جعفرى، چیلقین محمد، نیگار خیاوى، نادر الاهى، سوسن نواده رضى، دومان اردم، رعنا زارع، بولود مورادى، معصوم جبار بور، اومید نجارى، سارا طورا، مجتبى نهانى، سبیده رسولى، وحید ملکى یالنیز، فریبا مرتضایى، وهاب حاجیزاده، ائلچین حسنزاده، مصطفى شیخ بور، بهروز اسماعیلزاده، مسعود اسلامى، مریم ݒاییزى، سرین دانیال، آراز تبریزى و حمزه ربانىنین اثرلرینه دایر ادبی تنقیدی مقالهلر توپلانیبدیر.
«سمیر کهیهاوغلو» کیتاب حاقیندا یازیر:
«من صاین اوقورلارا {آذربایجان چاغداش شاعرلری}باشلقلى کتابمى صونارکن، تورکمن ادبیاتینا بیر خدمت بولونورسا نه موطلو منه..کتابدا بولونان شاعر و یازارچیلارین فلسفى حیات و دوشونجه ادبى فکرلرینى یوکسگ سویهده شعرلرینى اینجهلهمگ و کندى بلگیمجه تواضع الشدیرمهیى قلمه آلمیش اولدوغوما تورگ ادبیاتین وارلیق وتاریخ سیمکهسینى باشارا بیلمیش اولدویسام، موطلویوم..! بو کتابا سئچمیش اولاراق شاعرلرین بیوغرافلاری و قایناغلى دوشونجهلى شعرلریندن بعضا خلق دیلیله بعضاده کلاسیک عروض وزننده و سربست شعرلری قابصاماقدادیر، شاعرلردن منه گوندهریلن شعرلرینه دهگینمه دن کتابا سطرلامیش بولوندوم..منه یاردیمدا بولونان صاین شاعر قارداشم خسرو باریشانا صونسوز شکرانلاریمى صوناریم و انتشارات یاشار قلم یایین ئیونده چالیشانلارا نیجه نیجه موطلو یاشام و باشارلار دیلریم؛ اللریندن و گوزلریندن ئوبهریم ..یاشاسین آذربایجانیم..!ایران تورگ اذربایجانینا عائد اولان شهرلرده کى شاعر ویازیچیلار قارداشلاریمین شعرلرینى اینجهلهمه واله شترمه حرکتینى بو کتابدا آدلارى ﮔیچن شاعر و یازارلار عراق تورکمنلرین دیل شیوهسیله ألفبا حرفلریله یازلمشدیر.. بونو بوردا ایضاح ایتمهک ایستییوروم.. من هر شاعرین شعرینه نظیره یازمادان او شاعردان اذن آلاراق باشلاریم..سیزین کبى شاعرلرین ادبیاتچلیغینى بارلاتماق منم غایهمدیر..من کندى آدیمى یوکسلتمهییوروم سیزین حضورونوزدا ساده جه کندى بیلگیمجه یازار اوخوروم..هبنیزه حرمتلریمى صوناریم بیرلیگده اولمامیزى رجاء ایده ریم اولو تانریدان..»
«آذربایجان چاغداش شاعرلری» کیتابینی آشاغیداکی آدرسدن الده ائتمک مومکوندور:
محل فروش: ﺗﺒﺮﯾﺰ، ﺧﯿﺎﺑﺎﻥ ﺍﻣﺎﻡ، ﻣﺎﺑﯿﻦ ﻣﯿﺪﺍﻥ ساﻋﺖ و ﺳﻪ ﺭﺍﻩ ﻃﺎﻟﻘﺎنی، پاساژ شهریار، زیرزمین، پلاک۶۳
http://ishiq.net


text:
ایتالیا Aسئریاسینین 14-جو توروندا "گئنائو"یا سفرده مغلوب اولان "یوونتوس"، عینی زاماندا ایکی آپاریجی فوتبالچیسینی ایتیریب. آپاسپورت.آذ سایتینین خاریجی مطبوعاتا ایستینادا معلوماتینh گوره، مدافیعه چیلر لئوناردو بونوچچی و دییگو آلوئش سیرادان چیخیبلار.
بونوچچی 33-جو، آلوئش ایسه 79-جو دقیقه ده زده لندییی اوچون مبارزه نی داوام ائتدیره بیلمییب. ایتالییالیدان فرقلی اولاراق برزیلییالینین دورومو آغیردی. ایلکین معاینه دن سونرا یایدا "بارسلونا"دان آلینان آلوئشینین سول بالدیر سومویونده سینیق آشکارلانیب. حکیملر 33 یاشلی اویونچونون ان آزی 4 آی یاشیل میدانلاردان اوزاق اولاجاغینی آچیقلاییبلار. لاکین هر ایکی اویونچو ایله باغلی یکون قرار بو گون ام ار تی-دن کئچدیکدن سونرا وئریله جک.
قید ائدک کی، "جئنوا"یا 1:3 حسابی ایله مغلوب اولان "یوونتوس" 14 توردان سونرا 33 خاللا تورنیر جدولینه باشچیلیق ائدیر.


text:
آویلیانو اومبرو
آویلیانو اومبرو (ایتالیاجا: Avigliano Umbro) ایتالیا اؤلکهسینده بیر یاشاییش منطقهسیدیر. سوْن نۆفوس ساییمی اساسيندا ۲۵۶۸ نفر ایمیش. دنیز سوُلاری سَویهسیندن ۴۴۱ متر یۇکسکلیکده یئر آلیب. و اومبریا اوستانیندا دا یئرلشیب.
بیرده باخ[دَییشدیر]
قایناقلار[دَییشدیر]
- ↑ (ایتالیا دیلینده) Avigliano Umbro on comuni-italiani.it
- ↑ (ایتالیا دیلینده) Source: Istat 2011
اینگیلیسجه ویکیپدیاسینین ایشلدنلری طرفیندن یارانمیش«Avigliano Umbro»، مقالهسیندن گؤتورولوبدور.( ۸ آقوست ۲۰۱۸ تاریخینده یوْخلانیلیبدیر).
قارداش پروژهلرده آویلیانو اومبرو گؤره داها آرتیق بیلگیلر تاپابیلرسینیز.


text:
وال ایستریت
وال ایستریت (اینگیلیس دیلی: Wall Street)) نیویورک شهرینده منهتن بؤلومونده بیر خیاواندیر.دوغو چایلاق و برادوی خیاوانین یاپیشدیرب.
دونیا بوروس بازاری[دَییشدیر]
نیویورک بورس بازاری دونیانین ان بؤیوک بورس بازاری بو خیاواندادیر.نزدک بوروس بازاری و چوخلوجا بورس و ایقتیصادی مرکزلر بو خیاواندا یئرلئشیب.نیویرک تیجارت مرکزی و نیویورک تیجارت بورس مرکزی بو خیاواندادیر.
آد[دَییشدیر]
بو خیاوانین آدینا گؤره ایکی سؤز وار.بو خیاوان آدین آلمانجا de Waal Straat سؤزوندن بیلیبلر و بیر آیریجا باخیشدا بو خیاوانین شرق طرفینده نیوآمستردام ائوی نین شومالی دووارینا گوره دیر و بو دووار اینگیلیس اوردوسونون دایاندیرماغینا گؤره چکیلمیشدیر.


text:
ژان لو رون دالامبر
ژان لو رون دالامبر (اینگیلیسجه: Jean le Rond d'Alembert) فرانسهلی بیلیم اینسانی. ۱۶ نوْوامبر ۱۷۱۷ تاریخینده دۆنیایا گؤز آچیب. ۶۵ ایل عومر ائلهییب و ۲۹ اوکتوبر ۱۷۸۳ میلادی تاریخینده وفات ائدیب. ژان لو رون دالامبر پاریس بیلیمیوردودا درس اوْخویوب.
قایناقلاردَییشدیر
اینگیلیسجه ویکیپدیاسینین ایشلدنلری طرفیندن یارانمیش«Jean le Rond d'Alembert»، مقالهسیندن گؤتورولوبدور.( ۷ سپتامبر ۲۰۱۷ تاریخینده یوْخلانیلیبدیر).
قارداش پروژهلرده ژان لو رون دالامبر گؤره داها آرتیق بیلگیلر تاپابیلرسینیز.


text:
سانتا لوچیا دی سرینو
سانتا لوچیا دی سرینو (ایتالیاجا: Santa Lucia di Serino) ایتالیا اؤلکهسینده بیر یاشاییش منطقهسیدیر. دنیز سوُلاری سَویهسیندن ۴۰۰ متر یۇکسکلیکده یئر آلیب. سوْن نۆفوس ساییمی اساسيندا 1460 نفر ایمیش.
بیرده باخ[دَییشدیر]
قایناقلار[دَییشدیر]
- ↑ All demographics and other statistics from the Italian statistical institute (Istat); Dati - Popolazione residente all'1/5/2009
اینگیلیسجه ویکیپدیاسینین ایشلدنلری طرفیندن یارانمیش«Santa Lucia di Serino»، مقالهسیندن گؤتورولوبدور.( ۸ آقوست ۲۰۱۸ تاریخینده یوْخلانیلیبدیر).
قارداش پروژهلرده سانتا لوچیا دی سرینو گؤره داها آرتیق بیلگیلر تاپابیلرسینیز.


text:
ای مقدس مسکنیم، ای شانلی آذربایجان!
بیز سنینله فخر قیللیق یئر اوزونده هر زامان.
قوی وار اولسون ای وطن، اصلان صفت اوغلانلارین!
اؤپسون آلنیندان آنا! اونلار سنین، سن اونلارین.
***
ایضاح: اوتوزینجی اون ایللیکین اوللرینده چوغ آغیر و گیزلی بیر شرایطده “آذربایجان” روزنامهسینین یئنی نشر دؤرو باشلاییر. چوخ تاسفله بو ایشین گئدیشاتی و نئجه اولماسی حقده، اونون نشرینده اشتراک ائدنلرین بیر تعدادینین قید حیاتدا اولماغینا رغما، هله ده گئنیش معلومات الده یوخدور. ۱۴۲ نومرهده نشر اولونان بو روزنامهدن یالنیز بیر نومره الدهدیر. چوخ تاسفله بیر جمعین زحمتی سایهسینده گؤرولن بو دیرلی ایشه انقلابدان سونرادا آچیقلیق گتیریلمهییبدیر. “آذربایجان” روزنامهسینین ایکینجی تحریریه هیاتینین ترکیبینده اولان اوستاد مجید امین مؤید بیر نئچه ایل اول اوستاد بهزادینین آغیرلاما مراسیمینده بو بارهده کیچیک بیر ایضاح وئرمیشدیر کی آشاغیدا اوخوجولارا تقدیم ائدیریک. بو امیدله کی قید اولونان موضوعدا معلوماتلاری اولان شخصلر مطبوعات تاریخیمیزین بو حصهسینه ایشیق سالسینلار.
×××
بوتون ایران خالقلاری امپریالیزم خصوصی ایله انگلیس امپریالیزمی و نفت شرکتی علیهینه ووروشان زامانلار آزادلیق سئور مطبوعات ایراندا بو موباریزهنین قاباقجیل نور ساچان چیراقلاری اولموشدور. آذربایجان قزئتیده تقریبن ۱۳۳۰دان ۱۳۳۴دهدک، بو صفده باش اوجالیقلا یئرلشیب و تاریخی رول اویناییبدیر.
آذربایجان روزنامهسی باشقا قزئتلرله بیرلیکده خلقیمیزه هر هفتهنین ان مهم مسئلهلری حقینده گؤستریش وئریب، زحمتکشلرین حقوقوندان دفاع ائلهییب، کندلیلردن خانلار و اربابلار قارشیسیندا دفاع ائدهرک، ضد امیریالیستی جبههده باریشماز موباریزه آپاریردی.
بیلیرسیز کی، او ایللر بیر طرفدن انگلیس و ها بئله آمریکا سلطهچیلری علیهینه کسگین موباریزه دؤورو ایدی و خالقلاریمیز ایرادهسیایله نفت میللی اولموش و توطئهلر ایرانلیلاری تهدید ائدیردی و هر حالدا نفتین میللیلشمهسی ایران خالقلارینین بؤیوک آرزوسو اولاراق، بیزیم بو قزئتده بو اومید و آرزولارلا ایرهلیلهییردی و خالقین شادلیقلارین عکس ائدیردی.
۲۸ مرداد آمریکا- انگلیس کودتاسیندان سونرادا دوشمنلرین هجوم دؤورو و شاهین آرتیق قولدورلوق زامانی اولوب. اونمینلر شریف اینسانلار دوستاقلارا و تبعیدلره معروض قالیب و یوزلر بؤیوک اینسانلار اعدام اولوندولار و یئنهده روزنامهمیز بو دؤورده خالق ایله همدرد ایدی و چالیشیردی کی، اونلارا اورهک وئریب و قارانلیق زمانهنین کئچری اولماسین یادا سالسین.
آذربایجان قزئتی هفتهلیک نشریه ایدی و بوسبوتون آنا دیلینده یازیلاراق، خالق ایچریسینده یاییلیردی.
روزنامهنین باش مدیری «بهزاد بهزادی» اولموشدور و باش مقالهلرین چوخو اونون قلمی ایله یازیلیبدیر. بو مقالهلر اساس و گون مسئلهلره جاواب وئریردی.
اوستاد بهزادینین نقشی سادهجه مدیرلیک دئییلدی. او سیاسی باخیمدان اوستون و قدرتلی بیر شخصیت و بیر دیل اوستادی کیمی روزنامهنی اداره ائدیردی. بهزادی ادبیات سئور و ذووقلو بیر ضیالی اولدوقدا، اوستاد شهریارین «حیدربابایه سلام» اثرینه ایلک دفه درین معنالی و آراشدیریجی تحلیل و نقد یازمیش و روزنامهنین نئچه نومرهسینده چاپ اولونوب و روشنفکر جاوانلاری بو بؤیوک اثرله آشنا ائتمیشدیر. او تحلیل یازیلاندا «حیدر بابایه سلام» چاپ اولماقدا ایدی و دئمک لازیم دئییل کی، او قارانلیق گونلرده بو اثر و تحلیل آنا دیلیمیزی قوروماقدا بیزه چوخلو کؤمک اولموشدور و اثرین سرعتله خلق ایچریسینده یئر آچماسینا یاردیم ائتمیشدی.
روزنامهنین یازیچیلار هئیتی وار ایدی و یادلاردا قالان محمدعلی قوسی (فرزانه) و «علیقلی کاتبی» (آغ قوش) اوّللرده و احمد شایا «آلاو»، «محمدحسین مبیّن» و من (مجید امین مؤید) ایکینجی مرحلهده بو هئیتده عضو ایدیک. باشقا دوستلاردان دا وار ایدیلار کی چوخ تاسفله من آدلارینی یاددان چیخارمیشام.
بو هفتهلیک آنا دیلینده یازیلیب یاییلان قزئت ۱۳۳۴- نجی ایلده پهلوی رژیمی شهربانیسی و اطلاعات مأمورلاری وسیلهسی ایله تعطیله اوغرادی و چاپخاناسی دا توقیف اولاراق، اونون مسئول مدیری حبسه آلیندی. آمما گونش همیشهلیک بولود آلتیندا قالمادی.


text:
شاید بیر کس ذنّ ائتمه زدی کی او یولداشلیق قیریلاجاقدیر. و او ایکی یولداش کی بیر بیرلریندن مراقب اولوردولار ، بیر گون بیر بیرلریندن آیریلالار. آداملار اونلارین بیرین یولداشلیقدان باشقا و آرتیق تانیرمیشلار. اوندان یاد ائدنده اصل آدین دمه زمیشلر و دییه رمیشلر : «یولداش…».
بلی ، او امام صادق (ع) حضرتلری نین یولداشی آدیندا تانینمیشدیر. آمما همیشه کی کیمی بیر بیر یله دولانیردیلار ، بیر گون باشماقچیلار بازارینا گیردیلر ، و هئچ کیم ذنّ ائده نمه زدیر کی اونلار بازاردان چیخمامیش یولداشلیغی پوزاجاقدیرلار.
او گونی ، او همیشه کی تکی امام (ع) ایله یول بیریدیر. بیرلیکده باشماقچیلار بازارینه گیردیلر. قارا غولامی ده او گونو اونلاریله بیر ایدیر. و اونلارین دالیجا گئدیردی. بیردن بیره دالی باخیب غولامین گؤرمه دی. نئچه آددیم گئدندن سونرا یئنه نئچه دؤنه دالی باخیب غولامین گؤرمه دی .
غولام اورا بورا باخیب دوُوروخاراق بونلاردان دالی قالمیشدیر. آنجاق دؤردونجی دؤنه دالی باخیب غولامی بیر دوکانا باخماق حالیندا گؤردو. هیرسلی و آجیقلی حالدا دئدی: « ننه سی … هاردایدین؟ »
بو سؤز آغزیندان چیخاراق، امام صادق (ع) حضرتلری تعجّب ائده رک الین گؤیه قاوزاییب و بَرک دن آلنینا ووروب ، بویوردو: « سبحان الله! آناسینا یامان دئییرسن؟! آناسینا ناروا سؤز دئییرسن؟! من دئییردیم پس سن ایناملی و دوشونن کیشی سن! ایندی منه بیلیندی کی سنده هئچ پاکلیق و اینام یوخدور»
– « یابن رسول الله! بو غولام اصلیّتده سند اؤلکه سینده ندیر و آناسی دا سند ائلیندن دیر. اؤزون بیلیرسن کی اونلار موسلمان ده گیل لر. بو غولامین آناسی موسلمان ده گیل کی منیم دئدیگیم ده اونا ناروا اولسون!!»
– آناسی کافردیرده کافردیر، هر ائلین ائولنمه ک ده بیر دَبی واردیر. ائله کی اؤز دَبلریله ائوله نیب، یاشاییش ائدیرلر ، ایشلری زنا ده گیل و اوشاقلاری زنادان عمله گلمیش ساییلماییر.
امام(ع) بو سؤزلشمه دن سونرا او کیشی یه بویوردو: « داها مندن اوزاق اوُل!»
اوندان سونرا ، اؤلن گونه دک ، داها بیر کس گؤرمه دی کی او کیشی امام ایله بیرگه یول گئدیر.
قایناق: داستان راستان
چئویره ن: الف. عظیمی
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
برای عضویت در خبرنامه پیامکی، اطلاعات خود را وارد کنید
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.


text: ایندییهدک بئش تورکجه نشر اورگانینا باشچیلیق ائتمیشم. اونلارین اوچو اؤنملیدیر: یول، جاهان، یارپاق. یول آیلیق درگی ایدی، منسه اونون باش یازاری ایدیم. جاهان کیریل الیفباسیندا چیخان اوچ آیلیق فلسفی درگی ایدی، من ده سوروملو مدیر و باشیازار. یارپاق هفتهلیک قزئت، من ایسه سوروملو مدیر و باش یازار. بو اوچ نشریهنین لوگوسونون حاضیرلانماسیندا بیرباشا رولوم اولموشدور. یول درگیسینین لوگوسونون الهامینی واختیله لندنده بوراخیلان عربجه العالم درگیسیندن آلدیم، گؤرکملی رسام و هئیکلتراش “نجیبی”دن اونون اجراسینی ریجا ائتدیم. یولون لوگوسو اؤز واختیندا أن گؤزل لوگولاردان بیری کیمی آلیندی.


text:
معصومه ابتکار: آراز سویونون اورمو گؤلونه کؤچرولمه سینه قارشییام
آی نیوز- یاشام چئوره تشکیلاتینین مودور اورمو گؤلونون حؤوضه سینه مجازی سویون کؤچرولمه سینی اویغون یول گؤرمه دییینی بیلدیریب دئدی: یاشام چئوره تشکیلاتی آراز سویونون اورمو گؤلونه کؤچرولمه سینه قارشی دیر.
معصومه ابتکار اورمو گؤلو خیلاص ائتمه قورپلاریله گؤروشده بونو بیان ائده رک کی یاشام چئوره تشکیلاتی آراز سویونون اورمو گؤلونه کؤچرولمه سینه قارشی دیر بیان ائتدی: لازیم و یئترلی قیمت لندیرمه لرین اولماماسینا گؤره بو تشکیلات آراز سویونون اورمو گؤلونه کؤچرولمه سینه قارشی دیر بونا گؤره ده بو تشکیلات ایندییه کیمی بو لایحه ایله راضیلاشا بیلمه ییب دیر.
او اورمو گؤلونون حؤوضه سینه مجازی سویون کؤچرولمه سینی اویغون یول گؤرمه ییب، بونو علاوه ائتدی کی بو ایش بوندان علاوه کی اقتیصادی منفعت لری یوخدور. کند تصروفاتی قیسم لرینه ده ضررلی اولماغینی قئید ائتدی.
اؤلکه نین یاشام چئوره تشکیلاتینین مودورو بیان ائتدی: اورمو گؤلونون برپا ائتمه میللی پلان متخصیص لرینین آراشدیرما سونوجلاری خرداد آیینا قدر اعلان اولوناجاق همچینین آرتیردی: الیمیزده اولان لایحه لرین ایندیکی دورملارینی بو مسئله یه گؤره لنگیتمه مه لیییک و ان قیسسا مددتده اورمو گؤلونون سو حاقلارینی اورمو گؤلونون حؤوضه سینده ساخلانیلان آنبارلاردان تأمین اولوننمالیدیر بونا گؤره کی جاری واخت، سولارین بوراخیلماسی اوچون ان یاخشی دورم حئساب اولونا بیلر چونکو اوردا هاوا ایستی لییینه گؤره هئچ بیر بوخارلانما یوخدور و کند تصروفاتیندادا محصول گؤتورمه اولونمور.


text:
مریدیان، میسیسیپی
مریدیان، میسیسیپی (اینگیلیسجه: Meridian, Mississippi) آمریکانین میسیسیپی ایالتیندا یئر آلان بیر شهردیر و ۱۱۸٫۸ کیلومتر موربّع ساحه سی وار. ۲۰۱۰-جی ایلين نۆفوس ساییمی اساسیندا ۴۱۱۴۸ نفر دیر. بۇ شهر ۱۰۵ متر دنیز سئوییهسیندن اۇجالیقیدا یئرلشیر.
گؤرونتولردَییشدیر
بیرده باخدَییشدیر
ائشیک باغلانتیلاردَییشدیر
قارداش پروژهلرده مریدیان، میسیسیپی گؤره داها آرتیق بیلگیلر تاپابیلرسینیز.
قایناقلاردَییشدیر
اینگیلیسجه ویکیپدیاسینین ایشلدنلری طرفیندن یارانمیش«Meridian, Mississippi»، مقالهسیندن گؤتورولوبدور. (۱۳ جولای ۲۰۱۷ تاریخینده یوْخلانیلیبدیر).


text:
ایسپانییا عالیملر صنایع جهتهن اولترا اعمال اولونموش قیدالارین اورک-دامار سیستمینی سیرادان چیخاریب، ائرکهن اؤلومه سبب اولدوغونو آچیقلاییب.
بو قیدالارا چؤرک، اون معمولاتلاری، یاریبفابریکاتلار، قازلی ایچکیلر عاییددیر.
اونلار صنایع جهتدن بیر نئچه دفعه ائمال ائدیلیر. ترکیبینده یوکسک میقداردا شکر، دوز، یاغلار، آروماتیزاتورلار، رنهلر وار.
لیف، مینئرال و ویتامینلر ایسه بو قیدالاردا یوخ درجهسیندهدیر.
حاضردا معاصر اینسانلارین گوندهلیک قیداسینین ۶۰%-نی بو محصوللار تشکیل ائدیر.
آخار. آز خبر وئریر کی، ایسپانییادا بو یؤنده ۲ ائکسپئریمئنت آپاریبلار.
اونلاردان بیرینده ۱۰۵ مین کؤنوللو ایشتیراک ائدیب. بو آداملارین ساغلاملیق دورومونو ۱۰ ایل بویونجا ایزلهییبلر.
نتیجهده معلوم اولوب کی، چوخمرحلهلی اعمال اولونموش قیدالار خستهلیک و اؤلوم فایزینی ۱۳% آرتیریب.
ایکینجی تجروبهده ایسه ۲۰ مین اینسان ایشتیراک ائدیب. اونلارین قیدالانماسی ایله واختیندان اول اؤلوم سببلری آراسیندا علاقه آراشدیریلیب.
یئنه ده گونده ۴ پای ائمال اولونموش قیدالار یئیهن اینسانلاردا ائرکهن اؤلومون ۶۲% آرتدیغی ثبوت اولونوب.
هر علاوه قیدا پایی اینسانی اؤلومه داها ۱۲% یاخینلاشدیریر.
عالیملرین فیکرینجه، اینسانلار یوکسک درجهده ائمال اولونموش قیدالاری آز ائمال و یا هئچ ائمال اولونمامیش قیدالارلا اوز ائتملیدیرلر. بو سیاهیدا بیرینجی یئری آغ چؤرک توتور.


text:
لیکساید، کالیفورنیا
لیکساید، کالیفورنیا (اینگیلیسجه:Lakeside, California ) آمریکا اؤلکهسینده بیر یاشاییش منطقهسیدیر. سوْن نۆفوس ساییمی اساسيندا ۲۰۶۴۸ نفر ایمیش و ۱۸٫۸۵۷ کیلومتر موربّع ساحهسی وار دنیز سوُلاری سَویهسیندن ۱۲۶ متر یۇکسکلیکده یئر آلیب و کالیفورنیا ایالتینده یئرلشیب.
قایناقلار[دَییشدیر]
- ↑ 2010 Census U.S. Gazetteer Files – Places – California. United States Census Bureau.
- ↑ Lakeside. United States Geological Survey. یوْخلانیلیبFebruary 25, 2015.
اینگیلیسجه ویکیپدیاسینین ایشلدنلری طرفیندن یارانمیش«Lakeside, California»، مقالهسیندن گؤتورولوبدور.( ۸ آقوست ۲۰۱۸ تاریخینده یوْخلانیلیبدیر).
قارداش پروژهلرده لیکساید، کالیفورنیا گؤره داها آرتیق بیلگیلر تاپابیلرسینیز.


text:
کولت. آذ-این «تاریخه حؤکم اوخویان تورکلر» روبریکاسینین نؤوبتی بوراخیلیشیندا قاراقویونلو طایفه بیرلیینین ۳-جو باشچیسی، آذربایجان قاراقویونلو دؤولتینین بانیسی قارا یوسیفله باغلی ماراقلی معلوماتلاری تقدیم ائدیریک:
قارا یوسیفین اصل آدی ابو نصر قارا یوسیف ابن محمد بارانیدیر. او، ۱۳۵۵-جی ایلده قاراقویونلولارین مرکزی ویلایتی اولان وانین شیمالینداکی ارجیشده دونیایا گلیب.
قارا یوسیف هوندوربوی، ساغلام، قوتلی شخص اولوب. طبیعتی اعتباریله مرد، اورکلی، وئردیی سؤزه صادق حکمدار کیمی تانینیب.
۱۳۸۹-جو ایلده آتاسی قارا محمدین اؤلدورولمهسیندن سونرا قارا یوسیف ۱۱ تورکمن و ۳ کورد طایفاسینین صداقت آندی ایچمهسی ایله قاراقویونلو طایفا بیرلیینین بیی اعلان ائدیلیب.
قارا یوسیف حاکمیتی دؤورونده قدرتلی دؤولت یاراتماق اوچون حربی عملیاتلار آپاریب و بو یولدا تیموریلر، آغقویونلولار، جلایریلرله دؤیوشوب. او، امیر تیمورون و آغقویونلو باشچیسی قارا یولوک عثمانین اوردولارینی دفعهلرله مغلوب ائدیب.
امیر تیمور باشینا بلا اولان بو سرکردنین – قارا یوسیفین محوی اوچون دفعهلرله موختلیف جهدلر ائدیب. قارا یوسیف ایسه تیموریلرله دؤیوشلرده گئری چکیلمهلی اولدوغو زامانلاردا مصر سلطانینین، عثمانلی سلطانینین یاردیملاریندان ایستیفاده ائدیب. معلوماتا گؤره، حتی ۸-۹ آی ایلدیریم بیازیدین قوناغی اولوب. بو ایللرده امیر تیمور قارا یوسیفی اوندان طلب ائتسه ده، رد جوابی آلیب.
حتی قارا یوسیف مصر سلطانی فرجین یانیندا ایکن امیر تیمور ائلچی گؤندریب و اونون اعدام ائدیلمهسینی طلب ائدیب. سالنامهچی حسن بی روملو دا یازیر کی، امیر تیمور قارا یوسیف حاقیندا اؤلوم حکمو چیخارمیشدی.
مصر سلطانی فرج امیر تئیمورون طلبیندن احتیاط ائتدیی اوچون شام نایبینه قارا یوسیفین حبس ائدیلمهسی تاپشیریغینی وئریب. قارا یوسیف بیر نئچه ایل شامدا حبسخانا حیاتی یاشاییب.
حسن بی روملو یازیر کی، قارا یوسیف محاربه میدانیندا قانیچهن بیر آسلان، ایلهنجه مجلیسینده ایسه جؤوهر ساچان بیر بولود ایدی. او، عدالتلی، مرحمتلی اولماسی ایله تانینیب، اخلاقی ایله سئچیلیب. ظالملارین دوشمهنی اولوب، مظلوملارین ریفاهینا چالیشیب.
امیر تیمور قارا یوسیفی دفعهلرله مغلوب ائتمهیه، اونون و حربی قوهسینین وارلیغینا سون قویماغا چالیشسا دا، بونا نایل اولا بیلمهییب.
عمومیتله، قاراقویونلولارلا تیموریلرین قیزغین رقابتی، دؤیوشلری اولوب. بو دؤیوشلردن ان مهمی ایسه ۱۴۰۶-جی ایلده ناخچیوانین قربینده، آراز چایینین ساحلینده باش توتور. بئله کی، قاراقویونلو طایفه اتفاقینین باشچیسی قارا یوسیف ایله تیموری ابوبکرین قوشونلاری اوز-اوزه گلیر. قاراقویونلولارین حملهسینه داوام گتیرمهیهن تیموریلر قاچیرلار.
خراسان حاکمی اولان قارداشی شاهروخدان یاردیم آلان ابوبکر آذربایجانی اله کئچیرمک اوچون نؤوبتی دفعه هجوما کئچیر. بوندان خبر توتان قارا یوسیف تبریز اطرافیندا یئرلشهن شنب قازانا گلیر. ۱۴۰۸-جی ایل آپرئلین ۲۱-ده تبریزین جنوبونداکی سردرود آدلی یئرده ۲۰ مینلیک قاراقویونلو قوشونو تیموریلری دارماداغین ائدیر. بو دؤیوشده امیر تیمورون اوغلو میرانشاه اؤلدورولور، ابوبکر ایسه قاچماغا مووففق اولور.
قارا یوسیفین ابوبکر اوزرینده ایکینجی غلبهسینین مهم تاریخی اهمیتی وار. محض بو غلبهدن سونرا آذربایجاندا تیموریلرین آغالیغینا سون قویولور.
حربی ظفرلرینی و گوجونو آرتیران قارا یوسیف ۱۴۱۰-جو ایلده تبریز یاخینلیغیندا کئچمیش متفیقی سلطان احمدی مغلوب ائدرک، جلایری دؤولتینه سون قویور و بونونلا دا مرکزی تبریز شهری اولان آذربایجان قاراقویونلو دؤولتینی یارادیر.
قاراقویونلولار دؤولتی قارا یوسیفین دؤورونده بؤیوک بیر ایمپئرییایا چئوریلیر. تیموریلر و جلایریلرله گرگین مباریزهدن سونرا قارا یوسیف گونئی-قوزئی آذربایجان، شرقی آنادولو، عرب عراقی و عجم ایراقینی اؤز سرحدلری داخیلینده بیرلشدیریر.
بؤیوک حکمدار قارا یوسیف ۱۴۲۰-جی ایل نویابرین ۱۳-ده ۶۵ یاشیندا وفات ائدیب. اونون نشی اوغلو جهانشاه حقیقی طرفیندن ارجیشه آپاریلاراق دفن ائدیلیب.


text:
قرینفیلد، ویسکانسین
قرینفیلد، ویسکانسین (اینگیلیسجه: Greenfield, Wisconsin) آمریکانین ویسکانسین ایالتیندا یئر آلان بیر شهردیر و ۲۹٫۸۴ کیلومتر موربّع ساحه سی وار. ۲۰۱۰-جی ایلين نۆفوس ساییمی اساسیندا ۳۶۷۲۰ نفر و اهالی سیخلیغی ۱۲۳۱٫۸ اینسان کیلومتر موربّع دیر. بۇ شهر ۲۴۲ متر دنیز سئوییهسیندن اۇجالیقیدا یئرلشیر.
گؤرونتولر[دَییشدیر]
بیرده باخ[دَییشدیر]
ائشیک باغلانتیلار[دَییشدیر]
قارداش پروژهلرده قرینفیلد، ویسکانسین گؤره داها آرتیق بیلگیلر تاپابیلرسینیز.
قایناقلار[دَییشدیر]
اینگیلیسجه ویکیپدیاسینین ایشلدنلری طرفیندن یارانمیش«Greenfield, Wisconsin»، مقالهسیندن گؤتورولوبدور. (۱۳ جولای ۲۰۱۷ تاریخینده یوْخلانیلیبدیر).


text:
اؤز یاریما، بیلمه م، نییه بیگانه یم ایندی
اونسوز، ائله بیل کی، ده لی دیوانه یم ایندی
زولفونده اسیر اولدوغوم اول نازلی نیگارین
شمعِ روخونون دؤرونه پروانه یم ایندی
قان اولسون او مئی، بیرده اونو من اله آلسام
صد شوکر اولا، ترکِ رهِ میخانه یم ایندی
گؤردوکجه بو گول اوزلولرین چشمِ سیاهین
مئی سیزده همین ذؤقله مستانه یم ایندی
نه حُسنونه، نه وصلینه محتاجم او شوخون
محتاج بیر اول زولفِ پریشانه یم ایندی
مجنونو منم ایندیکی عصرین، هانی مجنون؟
دیللرده من اوندان داها افسانه یم ایندی
دیوانه ایدیم عشقده خالقین نظرینده
شوکر ائیله، کؤنول، عاقلِ و فرزانه یم ایندی
واحد، منه کافر دئمه، من عشق پرستم
نه طالیبِ مسجید، نه ده بوتخانه یم ایندی


text:
, دانلود آهنگ mp3 ترکی چیخمارام بیرجه سوزونن
, آهنگ mp3 ترکی چیخمارام بیرجه سوزوندن
, دانلود اهنگ mp3 چیخمارام بیرجه سوزوندن از چیناره
, دانلود آهنگ mp3 چیخمارام بیرجه سوزوندن
, اهنگ mp3 چیناره ملک زاده، چیخمارام بیرجه سوزونن
, دانلود آهنگ mp3 چیخمارام بیرجه سوزونن از چیناره ملک زاده
, دانلود آهنگ mp3 آذری چیخمارام بیرجه سوزوندن
, متن اهنگ mp3 چیناره چیخمارام بیرجه سوزونن
, دانلود اهنگ mp3 چیخمارام بیرجه سوزوندن سنی آلارام یئر اوزوندن چکرم ماوی سمایا اوپرم نملی گوزوندن
, دانلود آهنگ
- پنجشنبه 26 دي 1398
- 15 views


text:
باکیدا یاشایان ایرانلی بیر مهاجرله دانیشیق
هله ده اینام یاشادیر
دانیشیغی آپاران: ایبیش
کئچمیش یوزایللیک ده آذربالیجاندان معین اجتماعی و سیاسی سببلر اؤزره، مهاجرت آخینی اؤلکه دن خارجه باش وئرمیشدیر. هر مهاجرت دؤورونؤن اؤزونه مخصوص سببلری، مهاجرت ترکیبی و مهاجر طالعی اولموشدور. بو گؤن ده آذربایجان جمهوری سینده یاشایان قدیم مهاجرلردن بیری دکتر «عادله خانیم چرنیک بلند»دیر. ١۵ یاشیندا اردبیل شهریندن اجتماعی مبارزه یه قوشولان عادله خانیم، بوگون ٩٠ یاشینا چاتماق اؤزره دیر. عادله خانیمین مهاجرت دؤوروندن خاطره لرینی ائشیتمک اؤچون، اونونلا باکی شهرینده آپاردیغیمیز اطرافلی دانیشیغیمیزین خلاصه سینی تقدیم ائدیریک.
عادله خانم، سیز یئنی یئتمه یاشلارینیزدا سیاسی مهاجرته مجبور اولدونوز. اؤنجه بو یاشدا سیاسته قاتیلماغینیزین سببلریندن دانیشین.
١٣٢٤- جی ایلده آذربایجاندا ٢١ آذر نهضتی نین نتیجه سینده ملی حؤکومت یاراندی. او ملی حکومت دؤورونده بوتون او زامانکی جوان لار کیمی، من ده بوحرکاتا قوشومدوم. اردبیلده جوانلار تشکیلاتینین فعال عضوی اولدوم و قیزلار شعبه سینده چوخ یاخشی ایشلر او جمله دن تئاتر و کنسرت پروگراملاری گوردوک. او زامان منیم ١۵ یاشیم وار ایدی. آتام و آنام دا سیاسی فعالیتلری وار ایدی و ملی حؤکومت یاراناندان سونرا اونلاردا گلدیلر دمکرات فرقه سینین عضوی اولدولار. «آرازین او تاییندا» کی فیلیمده، آذربایجان فیلارمونیاسی نین شکیللری وار. بیزیم ده شکیللریمیز وار.
نه عامللر سیزی بو یاشدا مهاجرته مجبور ائله دی؟
آذربایجان ملی مختاریت ایسته ییردی، ایراندان آیریلماق ایسته میردی. آنجاق خارجی دولتلر و ایران شاهلیق رژیمی نین قشون لاری قورخدولار کی بو ملی ایستک یاییلسین ایرانین باشقا ملتلری نین آراسیندا. دؤنیادا سیاستلر دییشدی. خارجی قوه لر خصوصیله آمریکا و انگلیسین کؤمگی ایله، شاهلیق رژیمی نین قشونلاری بو نهضتی و مختاریتیمیزی یئرینده بوغماق ایسته دیلر. طبیعی کی ظلملر اولوندو. باشلاندی بیرینجی زنگاندان. زنگاندا ائله حادثه لر تورتدیلر کی دهشته گتیریردی آدامی. حتی بئله ائشیتمیشدیم زنگاندا بیر خانیمی دمکرات قیز ایدی دئیه، اینینده پالتار اولمادان کوچه نین اورتاسیندا گزدیرمیشدیلر. بو ظلملر، بو جنایتلر، ایستر ایسته مز بیزلری ده واهمه یه سالمیشدی.
آذر آییندا قشون گلدی آذربایجانا. منیم آنام دا باشقا آداملارلا بیر یئرده، منی گؤتوردو کئچدی شوروی یه. البته بیزیم بو تایا کئچمه ییمیزی ده شخصآ نه من نه آنام بیلمیردیک. بیز ائله بیلیردیک کی داغلارا چکیلیریک، داغلاردا محاربه ائله مک ایسته ییریک. اولا بیلر او جمعیتده نئچه نفر بیلیردیلر. اما بیز بیلمیردیک. حتی بیز گئتدیگیمیز ماشینین ایچینده بوللوجا توربالاردا سلاح و فشنگ وار ایدی. جوانلاریمیز آروادلارینی، اوشاقلارینی، ائوینی، ائشیگینی، قویوب آنجاق سلاح گوتورموشدولر. بیز ائله بیلیردیک، اما گوردؤک کئچمیشیک بو یانا.
سیز آنانیزلا برابر کئچدیز بو تایا؟
آنام زنجان حادثه سیندن نئجه قورخموشدوسا، منی شهردن چیخارتدی کئچدی بو تایا. کؤچدی کی زنجان حادثه سی بیزیم باشیمیزا گلمه سین. هر حالدا ١۵ یاشیندا قیزیدیم. آذرین ٢٠ سینده گئجه ساعت ١٢ ده بیز اردبیلدن چیخدیق بیله سوارا. ایران بیله سواریندان کئچدیک او بیری بیله سوارا. بیزی اول سرحددن قایتاردیلار گئریه، ایران بیله سوارینا. آخشام بیزه تزه دن امر گلدی کی مینین ماشین لارا گئدیریک. او زامانکی پوشکین اداره سینده بیر یئر واریدی. اورادا اوتاق لار آییردیلار بیزه.
او گؤن لرده سیزین ان مهم پرابلئملرینیز نه ایدی؟ نئجه کئچیرتدیز او گؤنلری؟
او ایللر چتین و آجلیق ایللری ایدی. جماعت اوندا یاریم کیلو چؤرکله یاشایردی. هر نه محاربه اوچون ایدی. هر نه محاربه یه گؤره یدی. بیزی و نئچه نفر بیزلری اوردا وئردیلر بیر انترناتا (شبانه روزی مدرسه). اوردا محاربه ده اونلارین قیزلاری قالیردی. بیزی ده آپاردیلار اورا کی آجلیق چکمه یک. انترناتدا من ایدیم، پناهی نین قیزلاری ایدی، مدینه ایدی، اعظمی ایدی، سروان مرادی نین باجیسی نسرین ایدی و بیر باشقا نئچه نفر. بهزادی نین کیچیک باجیسی هما بهزادی، او دا ١٤-١۵ یاشیندا ایدی. بیزی وئردیلر اورا کی هئچ اولماسا یئمکدن تآمین اولاق. پالتار دا وئریردیلر بیز گئییردیک. سونرا بیزی قویدولار همان ١٣٢ نومره لی مکتبه. مکتبده اوشاق لار بیزی چوخ گؤزل قارشیلادیلار، معلملر بیزی عزیزله دیلر. سونرا ٤٧-جی ایلین اولینده، یاش حسابی ایله بؤلدولر. یاشی آزاوانلاری وئردیلر تئکنیکوما. چوخلو قیزلاری و منی ده وئردیلر بیر نومره لی طب تئکنیکومونا. بیزی قویدولار اوردا مامالیق تئکنیکومونا. اوغلان لاریمیزی پارماتکس چمبره کند دئییردیلر، اورا قویدولار اوخوماغا. بیر آز بؤیوکلریمیزی، بیر آز سوادلی لاریمیزی اینستیتوتلارا پایلادیلار. طب اونیورسیته سینه.
بئله چیخیر کی سیز او گؤن لرده بیر جدی پرابلئم له اوزلشمه دیز؟
اوزلشمدیک کی هئچ، بیز چوخ یاخشیلیق گؤردوک. ائله بیر مثل وار «عاشیق گؤردویون چالار»، من ده گؤردویومو دئییرم. بلکه باشقاسیندا پرابلئم اولوب. من اونو دئیه بیلمرم. او چتین ایللرده جماعت چؤللرده آجیندان اؤلوردؤ. اما بیزیم یئمکخانا وار ایدی. مشهور خواننده «فرنگیز احمدووا» نین آناسینی گتیریب قویموشدولار بیزیم یئمکخانانین مدیری، او بیزه صبحانه، نهار، شام وئریردی.
سحر- سحر گئدیردیک صبحانه میزی یئییردیک، درسه گئدیردیک، درسدن قاییدیردیق نهاریمیزی یئیردیک، نهاریمیزی یئیه ندن سونرا گلیردیک فرقه یه. اتاقیمیز واریدی. حتی کامبخش بورا گلنده تعجب ائله دی کی سیز نئجه ییغجامسیز بوردا، او گلنده بیزیم اوشاق کُریمیز وار ایدی، تئاتر تشکیل ائله میشدیک بو تایدا. سونراداکی اوچ ایل قورتاراندان سونرا بیر باشا بیزی وئردیلر اینیستوتا.
سونرالار سیز ایرانا قاییدیبسیز. نه سببدن قایتدیز؟
اینیستوتو قورتاراندان سونرا، بیر ایرانلی یولداش ایله ائولندیک. بیر زامانلاردان سونرا، منیم حیات یولداشیم حسین بهمنی دئدی من گئدیرم ایرانا. او زامان اجازه وئریردیلر کیم ایسته ییر گئتسین اؤز وطنینه. بو خروشچفین واختیندا ایدی. آنام، بو سوادسیز قادین، منه دئدی قیزیم سن دونیانین هاراسینا دئسن گئدرم. اما ایرانا سنله گئتمه رم. من ژاندارمین قاباغیندا دای دورماغا حالیم یوخدو. گئتمیرم. او زامان من مرکزی کمیته ده ایدیم و فرقه نین مهاجرت ده اولان فعال بیر عضوی کیمی ایشله ییردیم. گؤز قاباغیندا ایدیم. منه او بیری یولداشلار دئدیلر کی عادله، سن گئتسن توتولاجاقسان، سن گئتسن حبس اولاجاقسان، اوشاقلارین اینجییه جک، گئتمه. دئدیلر هانسی باشقا بیر اؤلکه نی ایستیرسن گئت اگر بورانی بیه نمیرسن. دئدیم آی بالا من بورانی بینیرم، اما ایستیرم گئدم یولداشیمین یانینا، من ایستیرم گئدم ایرانا، من ایستیرم گئدم اوردا خالقیما خدمت ائله ییم. او منیم اوشاقلیغیمدان قانیمدا وار ایدی. اونا گؤره گئتدیم ایرانا.
ایراندا سیزی نئجه قارشیلادیلار و سیز نه پرابلئم لرله اوزلشدیز؟
گئتدیک ایرانا. یولداشیمی [قاباقجا گئتمیشدی] سالدیلار حبسه. او قدر وورموشدولار کی گؤز قولاغیندان قان گلمیشدی. یولداشیما دئییردیلر سنین آرواد اوشاغینی شوروی ده ضامن ساخلاییبلار و سنی بورا جاسوس گؤندریبلر. ایرانا گئدنده منله «میرفخرایی» آدینا پروفسور دا وار ایدی. او مسکودا اوخوموشدو و وطنینه گئتمک ایسته ییردی.
میر فخرایی نین اوردا قوهوم لاری وار ایدی. اما اونلاری بیزه یاخین قویمادیلار. هئچ کسین بیزدن گؤروشمه یه حقی یوخ ایدی. قارا عینکلی کیشی سیویل پالتاردا بیزی قارشیلادی. سونرالار من بیلدیم او پالتاری آنجاق ساواکی لر گئییردیلر. بیز چاتاندا تاسوعا عاشورا گونلری ایدی و ترانسپورت ایشله میردی. اونا گؤره بیزی تهرانا آپارا بیلمه دیلر. آپاردیلار «پهلوی»یه، ایندی کی «انزلی»یه. شهربانی ده ایکی اوتاق آییرمیشدیلار، بوشالتدیلار. اوتاق لاری وئردیلر بیزه. میر فخرایی نین قوهوملاری هامیسی بؤیوک آدام ایدیلار، شهربانی نین حیطینده بیزه یورقان دؤشک و چلوکباب وئردیلر. سهو ائله میشدیلر، ائله بیلمیشدیلر من میر فخرایی نین آروادیام، اودا اوشاقلاری دیر. بیر آز کئچدی. بیر شهربانی افسر گیردی ایچری، او صحنه نی گؤزوز گؤرمه سین، بیر- بیر بو اشیالاری اوتاغین یئکه پنجره سیندن آتدی شهربانی نین حیطینه. هامیسین آتدی چؤله و «هیچکس با اینا نباید حرف بزند. هیچکس اینارو نباید ببینه. این امر خود شاهه» دئدی. باخ بو سؤز ایندی یه کیمی ده قولاغیمدادیر.
اوشاقلاریم اوستونده اولان تخت سفری اؤزومون ایدی. بیر ملحفه چکمیشدیم اوستونه. شهربانی افسری او شئیلری چؤله آتاندان سونرا گلدی منیم اوشاغیمین اوستوندن ملحفه نی گؤتورسون آتسین. بیردن ائله بیل او انقلابی روحوم بیردن بیره اویاندی فارسجا دئدیم: «دست نزنید اونا همه ش مال خودمه». بو افسر چکیلدی دالی. بیلمیرم منیم فارس دیلین بئله گؤزل بیلمه ییمدن، سسیمین چوخ گوجلو اولماغیندان، ایکی گول کیمی بالانین تخت سفرینین اوستونده یاتماغیندان، منیم دوققوز آیلیق حامله اولماغیمدان یا... آخیر کی بو چکیلدی دالی و منه و اوشاقلاریما دیمه دی گئتدی. یازیق میر فخرایی گلدی اوردا منه دئدی: «عادله، دئیه سن بیز تلسمیشیک گلک اؤلکه یه».
بیزی عاشورا گونونون سحریسی آپاردیلار تهراندا « باغ مهران» دئییلن بیر یئره. اوردا باغین دؤوره سینه تیکانلی سیم لردن چکمیشدیلر، زندان ایدی. نئچه اوتاق وار ایدی. کیشی لر او اوتاقلاریین ایچینده زندانی ایدیلر. یئره کیلیم سالمیشدیلار اونون اؤستونده یئرده یاتیردیلار. یای ایدی. ایستی ایدی. گؤردولر من اوشاغا حامله یم. بیر چادیر قوردولار سیم لرین بو طرفینده اوردا منی یئرلشدیردیلر. سیم لرین ایچینده حبس اولان کیشی لره گونده بیر ایکی دفعه گزمگه اجازه وئریردیلر. گزیب قاییداندا بیردن حیات یولداشیمی گؤردوم. گؤردوم او گؤزل بدنی اولان انسان دان بیر دری قالمیشدی بیر سوموک اوستونده. فیلمده گؤستریلن مجنون دان دا پیس ایدی. باشینین سوموکلری ده کیچیلمیشدی. کله ده کیچیلمیشدی. اوندا ائله بیل کی منده دییشیکلیک عمله گلدی. فکرلشدیم کی یوخ، دای من بو دؤولت له باریشا بیلمه رم. گؤر بونو نه گونه قویوبلار. ویریبلار باشینا اونو بو گونه قویوب لار. چؤله چیخانلار گئدیب مجله لره، قزئت لره شکایت ائله میشدیلر کی بس بیزیم قیزیمیز گئدیب شوروی ده تحصیل آلیب، حکیم اولوب، اؤز وطنینه گلیب اما سیز اونو حبس ائله میسیز، ارینی ده او گونه قویوبسوز. نهایت «سپید و سیاه» آدلی بیر ژورنالدان گلدیلر مندن مصاحبه آلدیلار، شکیل چکدیلر و نهایت بیز اوردان چیحدیق.
نه سببدن شورویه قاییتدیز؟
چیخاندان سونرا بیزه ایش وئرمه دیلر. هارا گئتدیم قاپی باغلی، هارا گئتدیم دیدیم ساواکین قاپیسینا. آخیرده یاخشی بیر یولداش دئدی بوردا شوروی بیمارستانی وار، گئت اوردا ایشله. من گئتدیم گؤتوردولر. ایشه گؤتورندن سونرا، اصلی مصیبت باشلادی. ساواک دئدی بیمارستان شوروینین جاسوسی شبکه سی دیر، سن ده اوردان گلمیسن بوردا بونا گؤره ایشله ییرسن. تهراندا اولاندا بلکه بیر اون دفعه ائو دییشمه یه مجبور اولدوم. هارا گئتسه ایدیک دالیمیزجا ایدیلار. دنیزه گئتمیشدیک انزلی یه. دنیزه گئدنده ده دالیمیزجاق گزیردیلر. منده گئتدیم دئدیم من ایستیرم چیخام گله م. قالمیرام بو مملکتده و بئله لیکله چیخدیم گلدیم بورا.
مهاجرته گلمه سه یدیز، ایراندا قالسایدیز، اوردا داها چوخ خئیر وئرردیز یوخسا بوردا؟
بیرینجیسی بالالاریمی نظره آلدیم گلدیم. اگر اوغلانلاریمی نظره آلماسایدیم منجه گلمزدیم. هر نه اولسایدی اولموشدو. من فکرله شیرم بو یولا دوشمه ییمده، هئچ بیر شئی ائله مه میشم. منجه هئچ نه ائله مه میشم. من اؤزوم اؤزومدن او قدر ده راضی دئییلم. اما فکرله شیردیم کی انسانی گلیر گئدیر بو دونیادان، اما آدام بیر ایش گؤرسون گئتسین. ایندی من نه بیلیم چوخ جزئی نه باجارمیشام اونو ائله میشم. آرتیق باجارمیرام. ایندی ده کی هله ایشله ییرم، درس وئریرم. منیم طلبه لریم مندن چوخ راضی دیر. چالیشیرام بورداکی جوانلارا تجربه مده نه وار اؤیره دیم. نه قدر موفقم بیلمیرم.
بو سئچدیگینیزدن راضیسیزمی؟
هله ده او اینام یاشادیر.
منبع: مجله ایشیق شماره 3


text:
یووا
قوشلار و بعضی حیوانلارین یومورتالارینی و بالالارینی یئتیشدیرمک اۆچون دوزلتدیکلری یئردیر. قوشلاردا یوا دوزلتمک عمومی بیر ایشدیر. بالیقلاردا، بؤجک لرده و سورونگن لرده و ایکی یاشایان لاردا دا چئشیت لی یووالار گؤرونور. ایستر موریانالارین قالاسی و قوندوزلارین(سو ایتی) ائولری، ایستر آری پتگی و باراما(ایپک قوردو) پیله سی، هامیسی بو جانلیلاری و بالالارینی، اُوچولاردان و هاوا دَییشیکلیک دوروموندان قوروماغا، شاشیرتیجی درجه ده دوزنلی اینشا ائدیلن ائولردیر. جانلی لار بو ائو لری، یارپاقلار و قوروموش اغاج بوداقلاری و چور-چوب و پالچیق، یادا بدنلرینده اولوشان ایپک و موم کیمی دوغال ماده لرله دوزلدیرلر. بعضی لری ده اوبیری جانلیلارین ائوینده، سؤز گلیمی موریانالار قالاسیندا یادا بیزیم ائولرده یاشار.


text:
جاوا
جاوا (Java)، سان مایکروسیستمز شیرکتی گلیشتیرمهیه باشلادیغی، آچیق کوْدلو، چوخ ایشلئولی (multipurpose)،نسنه یؤنلیملی یازیلیملاما دیلیدیر. بو دیل یازیلمیش کوْدلار، دئیشیلمهدن چشیتلی(موختلیف) ماشینلاردا ایشلهیه بیلمهیه گؤره یارادیلمیش دیر. بو دیلین سینتکسی سی دیلینه بنزردیر.
جاوا کوْدلاری نئجه چالیشدیریلیردَییشدیر
- یازیلیمچی و بیلگیسایار مۇهندیسلری جاوا کوْدون یازار.
- بو کوْد بیر جاوا درلییجیسی (کامپایلر) ایله درلنیر (کامپایل اولونور). سوْنوجدا بایت کود آدلی ماشین کوْدو (فایل شکلینده اولاراق) اله گلیر. جاوا بایتکوْدو تۆم ایشلدیم سیستملرینده چالیشا بیلر.
- بایتکوْد JVM (جاوا مجازی ماشینی) طرفیندن ایشلدیلیر.
میثالدَییشدیر
جاوادا سلام دونیا پروقرامی:
class SelamDunya {
public static void main(String[] args) {
System.out.println("Selam Dünya!"); // Prints the string to the console.
}
}
قایناقلاردَییشدیر
آنادولو تورکجهسی ویکیپدیاسینین ایشلدنلری طرفیندن یارانمیش«Java (programlama dili)»، مقالهسیندن گؤتورولوبدور. (۱۹آوریل ۲۰۱۶ تاریخینده یوْخلانیلیبدیر).


text:
مدراس بیلیمیوردو
مدراس بیلیمیوردو (اینگیلیسجه: University of Madras, [undefined] error: {{lang-xx}}: no text (help)، عربجه: جامعة مدراس)هیندوستانین چنای شهرینده یئرلشن بیر عالی تحصیل موسّسهسی. بۇ بیلیمیوردو شهرین حومهسیندهدیر. و ۲٬۲۵۰ لیسانس و لیسانسدان یۆکسک اؤیرهنجیسی واردیر. مدراس بیلیمیوردو ۱۸۵۷ -جی میلادی ایلده قۇرولوب. عۆمومی و دؤولتی اؤیرهتیم قۇرومودیر و بودجهسینی دؤولت و بؤیوک شیرکتلر و خالقدان آلدیغی اعانهلرله تامین ائدیر.
گؤرونتولر[دَییشدیر]
- MadrasUniversitySenateHouse1905.jpg
- University of Madras Entrance Arch at Chepauk Campus.jpg
مزونلار[دَییشدیر]
قارداش پروژهلرده مدراس بیلیمیوردو گؤره داها آرتیق بیلگیلر تاپابیلرسینیز.


text:
آغریبابا
بهزاد بیاتفرد
گؤز آچ بو فینجانا باخ گؤر نه فالدی آغریبابا!
نه کئفدهیم، نه دورومدور، نه حالدی آغریبابا!
بوغازدا هئی داشیرام بیر داغارجیغین سؤزونو
حییف سسیم قایالار آلتدا قالدی آغریبابا!
بو لوولو درده داوام یوخ دئنن فلک کئچینه،
یاخامی مرد الینه بلکه سالدی آغریبابا!
هامی عاشیق چاغیرار اویناماقدان اؤتورو، آما-
بیزه گلن هر عاشیق آغی چالدی آغریبابا!
بو گون اؤنومده کی کؤلگه باشیمدا زیروهلهنن
دونن قارامجا دولاندی، اوجالدی آغریبابا!
دی هانسی کوللوگون آنجاق کولون باشا الهییم
اورکده قالدی خوشآنلار، قارالدی آغریبابا!
ایگید اگر اؤزون آسسا اوجا بوداقدان آسار،
اؤلوم زهر ده اولا، بوردا بالدی آغریبابا!


text:
کل نیت (درگی)
کل نیت (لاتین تورکجه: Kəlniyyət)، باکیدا هفتهده ایکی دفعه نشر اولونان ساتیریک ژورنال ایدی.
حاقّیندا[دَییشدیر]
"کل نیت" (Kəlniyyət)ژورنالینین ایلک نؤمرهسی ۱۹۱۲-جی ایل مای آیینین ۲۴-ده باکیدا نشر ائدیلمیشدیر. ژورنالین مودیری حاجی ایبراهیم قاسیموو، ایمتیاز صاحبی ایسه سید حسین صادق ایدی. ژورنال اوروجوو قارداشلاری مطبعهسی و "کاسپی" تیپولیتوقرافدا چاپ اولونموشدور. مضحکه مجموعهسی ایدی. ۸ صحیفهلی، شکیللی، ساتیرا و کاریکاتورا ژورنالی اولوب. "کلنیت" ۱۹۱۲-جی ایلده ۳۱ نؤمره چیخمیش، ۱۹۱۳-جو ایلین فئورال آییندا ایسه باغلانمیشدیر.[۱][۲]
فعالیتی[دَییشدیر]
ژورنالین بیرینجی صحیفهسینده بؤیوک اشریفتلرله "کلله" سؤزه وئریلمیشدیر. بو، باش مقالهنین سرلؤوحهسیدیر. ژورنالین اوخوجو ایله ایلک صحبتی بئله باشلاییر: یاخشی اوخو، کلله دئییرم ها! نه کئللهدیر، نه کولـله. سؤزوم کلله اوستوندهدیر. هرچند موسلمانلار عئلمی، معاریفی، تربییهنی آیاقدان باشا دوشن کیمی من ده گرک مقصدیمیزی آیاقدان باشلایایدیم. اما بیز یئلدؤین شهرینده اولوروق و همیشه ده یئل اسن طرفه بورنوموزو چئویریریک. بو جهته بو سفرلیگه بیز ده آیاغی بوراخیب کللهدن باشلاماغا مجبور اولوروق.
اوخوجولارلا ایلک صحبتینی بو جور ماراقلی باشلایان ژورنال اؤز صحیفهلرینده دؤورون آکتوال پروبلئملرینه، بیر سیرا اجتماعی-سییاسی مسئلهلره توخونموشدور. ژورنالین اساس ماتئریاللاری «فئلیئتون» باشلیغی آلتیندا وئریلیردی. بوندان باشقا، ژورنالین دایمی «باکی خبرلری»، «خوصوصی تئلئفونوموز»، و «پوچتوموزدان» روبریکالاری دا وار ایدی. «نه یاخشیدیر؟» آدلی ساتیریک یازیدا سوال-جاواب یولو ایله بیر سیرا نوقصانلار تنقید ائدیلیر. «خصوصی تئلئفونوموز» روبریکاسی آلتیندا گئدن یازیلاردا یئرلی احوالاتلار ایسه موللانصرالدین سایاغی قلمه آلینیردی.
"کلنیت" اؤز صحیفهلرینده دایم ساتیریک شئعیرلره ده یئر وئریردی. ژورنالین موحریرّلری آراسیندا «مورید»، «یئتیم جوجه»، «دیلنچی»، «بیبی راضییه»، «بامبیلی»، «کئفسیز» و س. تخلّوصلره راست گلینیر. بونلاردان بیر نئچهسینین شخصییتی معلومدور. موللانصرالدینچیلردن علی نظمی «کئفسیز»، علی محزون ایروانی «یئتیم جوجه» تخلّوصو ایله بو ژورنالدا دا ایشتیراک ائدیردیلر. اون اۆچونجو نؤمرهده وئریلن «گنجهده» آدلی ساتیریک شئعیر، اون بیرینجی نؤمرهده گئدن «آی باجی»، اۆچونجو نؤمرهدهکی «دنگ اولموشام»، ایکینجی نؤمرهدهکی «عئییبدیر» شئعیرلری او دؤورون بیر سیرا موهوم نوقصانلارینی آچیب گؤستریردی. «گنجهده» شئعیرینده خالقین قانینی سوران بورژوازییا ساتیرا آتشینه توتولموشدو. «دنگ اولموشام» شئعیرینده ده یوخاری طبقهلره نیفرت حیسّی واردی.
ژورنالدا مؤوضو موختلیفلیگی، حادثهلره فرقلی یاناشمالار اونون ماراقلیلیغینی آرتیریر، اوخوجونو اؤزونه جلب ائدیردی. عاواملیق، گئریلیک، میلّی-موستملکه سییاستی، دین خادیملرینین ریاکارلیغی و س. مؤوضولاردا اونلارجا ماراقلی یازیلار درج اولونموشدور. بونلارلا یاناشی، «کلنیت» ژورنالینین دا محدود و ضیدییتلی جهتلری وار ایدی. دوغرودور، موللانصرالدینچی مؤلفلر ژورنالین مضمونونو خئیلی یاخشیلاشدیرمیشدیلار. بورژوا مسلکلی یازیچیلارین مقالهلریندهکی بعضی فیکیرلر ایسه ژورنالین اساس ایدئیا-سییاسی ایستیقامتینه اویغون گلمیردی.[۲]
کاریکاتورالارین مؤلفی[دَییشدیر]
ژورنالین کاریکاتورالارینین چکیلمهسینده عظیم عظیمزاده یاخیندان ایشتیراک ائلهییردی. او، اؤز کاریکاتورالارینی «عظیم»، «عظیموو»، «ع.ع» ایمضالاری ایله وئریردی. "کلنیت"این ۷-جی ساییندا کاریکاتورادا موللالارین تاماهکارلیغی و روشوتخورلوغو گؤستریلیر. مؤلف مؤوضو اولاراق خالق آراسیندا ایشلهدیلن «باشی موللانین، لئشی موللانین، ایکی قابیرغا بیر دیشی موللانین، قالدی دؤرد ال-آیاغی، اونلارلا دا وار ایشی موللانین» ضرب-مثلیندن ایستیفاده ائتمیشدیر.
ژورنالین ۸-جی ساییندا وئریلن بیر کاریکاتورادا عظیمزاده دوما عوضولرینین خالقا هئچ بیر خئییر وئرمهدیگنی تصویر ائتمیشدیر. کاریکاتورادا گؤستریلیر کی، اؤلولر قبیرستانلیقدا دوما عوضوونو قوووب دئییرلر: آی حاجی، بورا سنین اۆچون باکی دوماسی دئییل کی، موفته بیر ایستول توتاسان؟
قایناقلار[دَییشدیر]
1- ن.ن. زئینالوو آذربایجان مطبوعات تاریخی"، ۱-جی حیصّه. باکی، ۱۹۷۳، ADU-نون نشریاتی
۲.ولیئو عاکیف عابدولعظیم اوغلو (آشیرلی). "آذربایجان مطبوعاتی تاریخی" (۱۸۷۵-۱۹۲۰)، باکی "علم و تحصیل"، ۲۰۰۹، ۱۷۲ ص


text:
شابلون:Country data Europe
شابلون:Country data Europe بیر بوش داده قابیدیر که مستقیم ایستیفاده اولماقا گوره نظرده آلینمایب. بو شابلون
شابلون:بایراق ،
شابلون:بایراقچه و دیگرلریله واسیطهلی شیکلده ایستیفاده اولونور.
ایستاندارد پارامترلر
ایستیفاده اوچون میثاللار
{{بایراق|Europe}}← اوروپا
{{بایراقچه|Europe}}←
مربوط اولان شابلونلار
لطفاً الگوهای
country data مرتبط زیر را ببینید:
شابلون دادهلری
Country data Europe
بو شابلون موستقیم ایستفاده ائدیلمهمهلی دیر، '''شابلون:بایراق''' و '''شابلون:بایراقچه''' کیمی ایستیفاده اولونان بایراق شابلونلاری ایله علاقهلی ایستیفاده اولونار. '''بؤلمه:سامانه الگوی پرچم'''ی تام سیاهیسی اوچون و '''Wikipedia:WikiProject Flag Template''' ی علاوه توضیحلر اوچون باخین.


text:
۱۹۵۵ (میلادی)
میلادی ۱۹۵۵-جی ایل گریگوری تقویمی اساسیندا مین دوْققوز یۆز اَللی بئشینجی ایل.
اهمیتلی حادیثهلر[دَییشدیر]
حادیثهلر[دَییشدیر]
- ۹ سپتامبر - شوروی و آلمان دیپلوماتیک علاقهلری برپا ائتمیشلر.
- ۳ نوْوامبر - ایران سنتویا قوْشولموشدور.
- ۲۹ آوریل - گۆنئی ویئتنامدا ایچ ساواش باشلاندی.
- ۲۹ اوْکتوبر - سواستوپولدا شوروی "نوووروسسیسک" لینکورونون باتماسی نتیجهسینده ۶۰۴ نفر هلاک اولدو.
- ۲۷ آقوست - گینسین رکوردلار کیتابی بؤيوک بریتانيادا ساتیشا بوراخیلمیشدیر.
- ۲۴ فوریه - عیراق و تۆرکیه آراسیندا «باغداد پاکتی» ایمضالانیب٬ سوْنرادان بۇنا ایران٬ پاکیستان و بریتانیا دا قوْشولدو.
- ۲۲ نوْوامبر - شوروی ایلک دفعه "RDS-37" آدلی هیدروژن بوْمباسینی سێناقدان کئچیرمیشدیر.
- ۲۲ سپتامبر - بؤیوک بریتانیادا تیجاری رادیو-تلویزیون باشلانیلمیشدیر.
- ۲۱ نوْوامبر - ایران، تۆرکيه، عراق، پاکیستان و اینگیلیس "بغداد پاکتێ" تشکیلاتینی تاسیس ائتمیشلر.
- ۲۰ دسامبر - سۇدان باغیمسیزلیق اعلان ائتمیشدیر.
- ۱۲ آوریل - دوکتور ژوْناس سالکین دۆزلتدیگی اۇشاق فلجی واکسنینین اثرلی اوْلدوغو آچیقلاندی.


text:
اوغلانلار ایچینده بارک الله بیزیم اوغلان
بیر دسته قزل گول دی ماشا الله بیزیم اوغلان
هچ صنعته علم و ادبه رغبتی یوخدور
بیر درّ گرانمایه دی هیچ قیمتی یوخدور
پاکیزه بیر اوغلان دی فقط غیرتی یوخدور
جرئتده پشیک حیله ده روباه بیزیم اوغلان
اوغلانلار ایچینده بارک الله بیزیم اوغلان
مکتب ندی مذهب ندی مسلک ندی قانماز
وورّام دوگه رم هچ سوزیمه ذرّه جه قالماز
بیر گون اوتوزار بیر گون اوتار هچ ایشیم اولماز
بیر اوددی دوشوب جانیمه واه واه بیزیم اوغلان
اوغلانلار ایچینده بارک الله بیزیم اوغلان
هر دم گوره سن که یوزیمه بیر قاضیلاندی
باش ویرمرم الدن سالارام تازه جواندی
بئینی دولی قاندی هله جاهلدی ناداندی
میخانیه ده تازه تاپوپ راه بیزیم اوغلان
وردوقجا نصیحت گوره سن آغزنی اگدی
بیر سوز دیرم تز گوره سن قلبینه دگدی
بیر پارچا تکبّر، دیسن بس قوری بگدی
افلاک کمالاته اولان ماه بیزیم اوغلان
هر دم دیرم آی بالا بسدور داخی ال چک
گل منله گیداخ مسجده یا مکتبه گوچک
اوچ یاندان آتاللار یوزیمه بوللی توپورجک
گاهی آناسی گاه باجیسی گاه بیزیم اوغلان
هر بیر زادی تکمیلدی اما پولی یوخدور
بیر دایچادی افسوس بلینده چولی یوخدور
بو مرثیه مجلیسلرینه هیچ یولی یوخدور
چوخ قورخورام آخر اولا گمراه بیزیم اوغلان
ایمدی نه ادب وقتیدی بو تازه جوانین
بولمور هله کیفیّتنی یاخشی یامانین
نیلوم بابا وضعی بله دور ایمدی زمانین
اوغلانلارا نسبت گنه والله بیزیم اوغلان
گر گلسه بو بایرام دوزه لر یرمیه یاشی
منله دولانوب ایمدیه تک امر و معاشی
بیر جوت دو قلاسه بوغی بیر بوکسری باشی
باخ گور نجه اوغلاندی سن الله بیزیم اوغلان
باش قوشمارام اصلا ایله گلدی بله گیتدی
تای توشلارینان دوردی قوشولدی چوله گیتدی
میخانیه گیتدی مثلا دندله گیتدی
عیبین دوشونر ایستسه الله بیزیم اوغلان
یومیّه بونون جیره سیدور بش قوطی سیگار
هاردا قازانور هاردا چکور ایلمز اظهار
هاردا اوتورور هاردا دورور آخ نه ایشیم وار
اما دادانوب تریاکا گاه گاه بیزیم اوغلان
اوّلدن ایله خوشلامادی درس کتابی
بیلدی بو یالان علملرین یوخدی ثوابی
ایمدی تاری حفظ ایلیه جیب گیردی حسابی
هر حیله ده هر فنّده آگاه بیزیم اوغلان
آنجاق نگران قالما کریمی کفی سازدی
بیر بیله که تعریف ایلدیم بیل گنه آزدی
بیر خوش دانشان مرت ایلین مسخره بازدی
قاه قاه گنه قاه قاه گنه قاه قاه بیزیم اوغلان!
بیر دسته قزل گلدی ماشا الله بیزیم اوغلان
:: موضوعات مرتبط:
,
,
:: برچسبها:
بارک الله بیزیم اوغلان ,
کریمی مراغه ای ,
|
امتیاز مطلب : 0
|
تعداد امتیازدهندگان : 0
|
مجموع امتیاز : 0


text:
رسول موسایی شهر توسعه و انکشافی مراسمینین آچیلیش مراسمینده دئدی: تبریز شهرینین بیر بویوک قسمتی تاریخی قسمت دیر و بو منطقه لرده چوخ ساییدا تاریخی بنالار یئرلشیب. حقیقتا ده بو یئرلر بیزیم واقعی ملی سرمایه لریمیزدیرلر.
او دئدی: تاریخی یئرلرین قورونوب ساخلانماسینین اهمیتی، شورا و بلدیه نی تاریخی یئرلرین قورونماسینی آماجلایان اونونجو اوراسیا شهرلرین توسعه و انکشاف اجلاسینین ائو صاحیبی اولماسینا داها دا ماراقلاندیردی.
بلدیه رئیسینین قائم مقامی دئدی: کئچمیش یئددی گونده بو اجلاس دا اشتراک ائدن لر تبریزین تاریخی مکان لاریندان تخصصی و میدانی گوروش لر آپاریبلار و بو گوروشلرین نتیجه لری سون ایکی گونده اینجه لنه جک دیر.
موسایی بو اجلاس دا اون اولکه نین متخصص لرینین حضورونا دئیینه رک آرتیردی: بیز تاریخی بنالاریمیزی ساخلاماق اوچون بو 10 اولکه نین تجربه لریندن فایدالانماغا چالیشاجاغیق.


text:
شابلون:Country data South Sudan
شابلون:Country data South Sudan بیر بوش داده قابیدیر که مستقیم ایستیفاده اولماقا گوره نظرده آلینمایب. بو شابلون
شابلون:بایراق ،
شابلون:بایراقچه و دیگرلریله واسیطهلی شیکلده ایستیفاده اولونور.
ایستاندارد پارامترلر
لقبلرین یؤنلندیرمهسیبو شابلون لقب ایلهده ایستیفاده ائدیله بیلر (بو شابلوندا یؤنلندیرمک کیمی تطبیق اولونور):
یؤنلندیرمهلرین تام صفحهسین گورماق اوچون بۇرایا(بۇ صفحهنین باغلانتیلارینا) باخین.
ایستیفاده اوچون میثاللار
{{بایراق|South Sudan}}← جنوبی سودان
{{بایراقچه|South Sudan}}←
تورکجه یازینن یولاندیرمانین قایداسی
{{بایراقچه|جنوبی سودان}}←
{{اؤلکه بایراقی|جنوبی سودان}}← جنوبی سودان
{{بایراق|جنوبی سودان}}← جنوبی سودان
موستعار آدینن یولاندیرمانین قایداسی
{{بایراقچه|SSD}}←
{{اؤلکه بایراقی|SSD}}← جنوبی سودان
{{بایراق|SSD}}← جنوبی سودان
شابلون دادهلری
Country data South Sudan
بو شابلون موستقیم ایستفاده ائدیلمهمهلی دیر، '''شابلون:بایراق''' و '''شابلون:بایراقچه''' کیمی ایستیفاده اولونان بایراق شابلونلاری ایله علاقهلی ایستیفاده اولونار. '''بؤلمه:سامانه الگوی پرچم'''ی تام سیاهیسی اوچون و '''Wikipedia:WikiProject Flag Template''' ی علاوه توضیحلر اوچون باخین.


text:
اوغلان بو نه سس دیر؟
اوغلان! قاپینی باغلا، نه هایدیر بو، نه سس دیر؟
گئت سویله اوتانسین بو جماعت داها بسدیر!
((قافلانتی)) نی كئچدی یئنه مشروطه صداسی
باشلاندی بو تبریزلیلرین كوهنه اداسی
ییرتیلدی عجب مستبدین قانلی رداسی
مین لرله رعیت بو یولون اولدو فداسی
كور گوزلری گوردو، سونی بیهوده، عبث دیر
اوغلان! قاپینی باغلا، نه هایدیر بو، نه سس دیر؟
البت كئچه جكدیر الیمه بیر كره فرصت
اوندا وئره رم منده، بو مخلوقه اذیت
بیر- بیر گئده جك حبسه، بو اعضای جمعیت
پولدور منه هر شئی، نه یه لازیمدی حمیت
باش توتموری حیله م- كلكیم، ایل اوزو نس دیر!
اوغلان! قاپینی باغلا، نه هایدیر بو، نه سس دیر؟
بوش- بوش دانیشیب، یورسا اوزون ملت نادان
آغلار قالاجاق، اولمیاجاق ارضده خندان
دونیاده گرك اولمیا بیر صاحب وجدان
ترتیب اولونوبدیر اولارین جرمینه زندان
ظاهیرده آدی اولكه دی، باطینده قفس دیر
اوغلان! قاپینی باغلا، نه هایدیر بو، نه سس دیر؟
سن ائیله خیال ائیله مه منده دالی قاللام
آخیر اولارین كوتله سینه، زلزله ساللام
عزرائیل اولوب، قدرتیله جانلارین آللام
بیر- بیر توتارام باشلارینا قدداره چاللام
باخ دوره نه، ماموردی، نگهبان دیر، عسس دیر
اوغلان! قاپینی باغلا، نه هایدیر بو، نه سس دیر؟
بو خاكده، حكم ائیله یه جك دائم اسارت
بیر گون ائله رم ائولریزی ظلمله غارت
وار منده قوشون، قهر و غضب، كین و مهارت
ائتمیشدی اگر بعضی لری خیلی جسارت
اولكوتدوم، اولار سسلرینی گور نئجه كسدی؟
اوغلان! قاپینی باغلا، نه هایدیر بو، نه سس دیر؟
ارثآ یئتیشیبدیر منه، بو دولت و ملت
حاكمدی بوتون میللته، هر نقطه ده دولت
تقسیم اولوناندا یئتیشیبدیر سیزه ذلت
رد ائیله مه گوزدن نه دی مقصد، نه دیر علت؟
عالمده ضرر ائیله دی، هر كس كی تلسدی
اوغلان! قاپینی باغلا، نه هایدیر بو، نه سس دیر؟
یازان: محمد بی ریا
بختیار وطنیم
هر زامان آرزیم بودور بیر لاله زار اولسون وطن
لاله لر گولله ر آچیلسین خوش دییار اولسون وطن
آزریستان اؤلکه سی ظولمییله چوخ تالان اولوب
ایسترم آابادلیغین تا پایدار اولسون وطن
اتحاد ائتمک گه ره کدیر بو وطن اوغروندا بیز
محو ائده ک ظالیملری تا بختیار اولسون وطن
چوخ امیینم گؤرمه سین ذلت داهی یوردوم منیم
هئر جهتدن صاحیب-ای عز-او- ووقار اولسون وطن
یازان-مه حه ممه د بیرییا
ستارخان و مشروطه بایرامی
قولاق آسین یئنه سویله ییم ائللر
بو شانلی اولكه نین سعادتیندن
سیزه كاهن كیمی وئریم خوش خبر
رشید اوغوللارین رشادتیندن
قرنلر بویو، بو یورد، بو توپراق
چوخ بلالر چكیب ظالیم الیندن
ظولمون پنجه سینده اولوب اویونجاق
سیزیلدامیش یازیق ناامید وطن
نهایت بو وطن بیر اوجا سسله
چاغیردی دادینا نوجوانلاری
اونون دوره سینه بویوك هوسله
توپلاندی تبریزین قهرمانلاری
دئدیلر حققینی قویماریق باتا
دوشدولر ایگیت لر دویوش مشقینه
قیلینجی باغلاییب، میندیلر آتا
آزادلیق عشقینه، وطن عشقینه
صف- صف دایاندیلار مقابیلینده
ناامید آنانین، مرد اوغوللاری
انتقام كلمه سی ازبر دیلینده
تاپیلدی میللتین بویوك سرداری
محبتله وطن باخدی سردارا
گوردی شجاعتلی پهلوان دیر او
بیلدی هئچ بیر زمان او دوشمز دارا
چونكی جسارتلی قهرماندیر او
سویله دی: گل اوغول، یاپیش الیمدن
گوزومون یاشینی سیل اته گین له
چالیش ظولمكاردان خلاص اولوم من
سئوینسین اوره گیم، شاد اوره گین له
ائشیتجك بو سوزو غیرتلی سردار
باشیندا توكلری دوردو بیز كیمی
دونیا گوزلرینده اولدو تیره- تار
جوشدو دالغالانمیش بیر دنیز كیمی
سویله دی: ای آنا، ای بویوك وطن!
الیمده اسلحه، دیلیمده اسمین
گلدیم امدادینا شجاعتله من
گوزلریمده غضب، اوره گیمده كین
قوچ كیمی ایگیت لر گیردی میدانا
مستبد سلطانا ائتدیلر قیام
مشروطه آلدیلار بوتون ایرانا
خائینه عشرتی قیلدیلار حرام
وطنین سویمه لی، ایش بیلن اوغلو
((ستارخان)) دئییلن ناموسلو سردار
ظالیمین اوزونه باغلاییب یولو
سلطانین قلبینی ائتدی داغدار
بو گون ای وطنین رشید ائللری
او تاریخدن كئچیر ایندی قیرخ بئش ایل
بیزیم خلقیمیزین ایگیت لیكلری
گونش تك بولوتدا گیزله نن دئییل
غالیب گلمه یه جك، بیلین خیره، شر
بیزه بیرلیگیمیز وئره جك نجات
وار اولسون حقیقت، وار اولسون بشر
وار اولسون آزادلیق، وار اولسون حیات
یازان: محمد بی ریا
قم چمه عموغلو هله بو میللت آییلماز
آج لوت قالا داییم ,چکه مین ذلت آییلماز
مشروته اوچون تؤکدوله بو شهریده قانلار
قاانون-ائ اساسی دییه جان وئردی جاوانلار
آخیردا یئنه حؤکموران اولدو بیزه خانلار
کئچدی باشینا توربا داحی اوممت آییلماز
قم چمه عموغلو هله بو میللت آییلماز
هر عصریده توش اولدو بلایه بلایه یازیغ ایران
اولموشدو سیپر جؤوو-او-جفایه یازیغ ایران
سون گونده اسیر اولدو ریزایه یازیغ ایران
چکدی نقدر رنج-او-سیتم مئحنت آییلماز
قم چمه عموغلو هله بو میللت آییلماز
ایرانلی اسیردیر اونو قول خاق ائدیب الله
حاقین طلب ائتسه اولاجاغ عرضیده قومراه
لازیم دئییل ایرانلی هر ایشدن اولا آقاه
جوخ برک یاتیب اولسا نقدر صحبت آییلماز
قم چمه عموغلو هله بو میللت آییلماز
عصرافیل ایر سووری چیخیب ارشیده چالسا
هئچ دورمایاجاغدیر نقدر بو دالی قالسا
گر مخلوقون احوالینی مندن خبر آلسا
هر کس دییرم دورما چاتیب فورصت آتیلماز
قم چمه عموغلو هله بو میللت آییلماز
ایرانلی گرک اولماسین آافااقیده آزاد
قان آغلاییب ائتسین گرک او ناله-وو-فریاد
همسایهلری ائتسه ایر لوطفیله ایمداد
دوشمز باشا ائتمز ابهدن هیممت آییلماز
قم چمه عموغلو هله بو میللت آییلماز
بئش یورقانین آلتیندا بو تمبل نئجه یاتمیش!
چیخمیر نفهسی فیس-فیسئدیر قان تره باتمیش
توپ گوللهلری عالم-ای ایمکانی اویاتمیش
واه...واه! اونو قویماز دورا بو قیفلت آییماز
قم چمه عموغلو هله بو میللت آییلماز
بیر گون گلجک من گؤرورم دیک دوراجاقسان
اطرافه باخیب باشه جوتللی ووراجاقسان
هر یئرده گئدیب بوینونو موتلق بوراجاقسان
وئر اوندا رییاسیز سؤزومه قییمت آییلماز
قم چمه عموغلو هله بو میللت آییلماز
محمّد بیرییا
آذربایجان مارشی
بی دونیانین قورخو بیلمز بیر قهرمان ائلیییک
آلوولاردان یارانیلمیش آذربایجان ائلیییک
یوردوموزو یاشاداجاخ آدیمیزلا شانیمیز
هیندیستانین داغلاریندان موحکیمدیر ایمانیمیز
تاریخلرین ذینتیدیر شؤهرتیمیز شانیمیز
بونا شاهید بدندکی ایلیییمیز قانیمیز
بی دونیانین قورخو بیلمز بیر قهرمان ائلیییک
آلوولاردان یارانیلمیش آذربایجان ائلیییک
بیز بیر ائلیک قوی بیلینسین آندیمیزدیر سؤزوموز
خایینلارا مرحمتله باخا بیلمز گؤزوموز
خالقیمیزی هیفز ائتمیشیک ایللر بویو اوزوموز
تیکیلممیش یئره بیزیم آننی آچیخ اوزوموز
بی دونیانین قورخو بیلمز بیر قهرمان ائلیییک
آلوولاردان یارانیلمیش آذربایجان ائلیییک
بیر یولوموز وارسادا او هوررییتین یولودور
باشدان-باشا اوریییمیز سیداقتله دولودور
آذربایجان ائلی حاقین بوکولمیین قولودور
دوسلاریمیز بیزه گولدور دوشمان تیکان کولودور
بی دونیانین قورخو بیلمز بیر قهرمان ائلیییک
آلوولاردان یارانیلمیش آذربایجان ائلیییک
سو وئریبدیر آنا , ایشیغیندا اولکرین
بسلنمیشیک قوجاغیندا ,آل گونشین سحرین
هر یئرینی بوروموشوک قافلانکینین –خزرین
آلیر بیزدن بوتون ائللر سوراغینی ظفرین
بی دونیانین قورخو بیلمز بیر قهرمان ائلیییک
آلوولاردان یارانیلمیش آذربایجان ائلیییک


text:
بو گون شاعر، دراماتورق، موسیقیچی، اجتماعی خادیم واقیف سمدوغلونون دوغوم گونودور.
کولت. آز خاتیرلادیر کی، واقیف سمدوغلو ۱۹۳۹-جو ایل ایونون ۵-ده باکی شهرینده، مشهور آذربایجان شاعری صمد وورغونون عائلهسینده آنادان اولوب. اصلهن قازاخ رایونونون یوخاری سالاهلی کندینین وکیلوولار سویونداندیر. بولبول آدینا موسیقی مکتبینده، اوزئییر هاجیبیلی آدینا آذربایجان دؤولت کونسئرواتورییاسیندا تحصیل آلیب. آذربایجان سووئت ائنسیکلوپئدییاسی باش رئداکسییاسیندا اینجسنت رئداکسییاسینین مودیری (۱۹۶۸-۱۹۷۱)، "اوغوز ائلی" قزئتینین باش رئداکتورو (۱۹۹۲-۱۹۹۴) وظیفهلرینده چالیشیب.
واقیف سمدوغلو چایکووسکی آدینا موسکوا کونسئرواتورییاسیندا ایختیساس کورسو کئچیب (۱۹۶۲-۱۹۶۳). سونرا آذربایجان دؤولت کونسئرواتورییاسیندا فورتئپیانو اوزره ایختیساس معلمی (۱۹۶۳-۱۹۷۱). ج. جاببارلی آدینا "آزربایجانفیلم" کینوستودییاسیندا کینو-آکتیور تئاترینین ادبی حیسه مودیری وظیفهسینده (۱۹۸۲-۱۹۸۵) ایشلهییب. پوئزییا، تئاتر و دراماتورگییا ساحهسینده ده جدی فعالیت گؤستریب. "یئددی شئیر" آدلی ایلک متبو اثری ۱۹۶۳-جو ایلده "آذربایجان" ژورنالیندا درج اولونوب.
واقیف سمدوغلو آذربایجانین میللی مجلیسینه دئپوتات سئچیلیب (۲۰۰۰).
«یولدان تئلئقراملار» (۱۹۶۸-جی ایل)، «گونو باختی»، «من بوردایام، ایلاهی» (۱۹۹۶-جی ایل)، «اوزاق، یاشیل آدا» (۱۹۹۶-جی ایل)، «گورزچؤل یازیلاری» (۲۰۱۶-جی ایل) کیتابلارینین مؤلفی اولان واقیف سمدوغلونون اثرلری آذربایجانین موختلیف تئاترلاریندا اؤز سهنه تجسسومونو تاپیب.
«بخت اوزویو»، «اینتیزار»، «اوجا داغ باشیندا»، «لوتئرئیا»، «یایدا قارتوپو اویونو»، «یاشیل ائینکلی آدام»، «گئنئرالین سون امری»، «ماموی کیشینین یوخولاری» و س. اثرلری هم تئاترلاردا، هم ده تئلئئکرانلاردا سهنلشدیریلیب. اونلارین اساسیندا چکیلهن فیلملر ایسه سنتسئورلرین بؤیوک ماراغینا و رغبتینه سبب اولوب.
واقیف سمدوغلو یارادیجیلیغی دایم یوکسک قیمتلندیریلیب. او، «آذربایجان رئسپوبلیکاسینین خالق شاعری» فخری آدینا، "ایستیقلال" و "شرف" اوردئنلرینه لاییق گؤرولوب.
شاعر ۱۹۹۸-جی ایلده "هومای" موکافاتی، ۲۰۱۴-جو ایلده ایسه "نسیمی" موکافاتینین لاورئاتئ اولوب.
واقیف سمدوغلو ۲۰۱۵-جی ایل یانوارین ۲۸-i باکیدا دونیاسینی دییشیب. باکیدا ۱-جی فخری خیاباندا دفن اولونوب. ۲۰۱۹-جو ایلین ایونوندا قازاخرایونونون "فخری قازاخلیلار" پارکیندا واقیف سمدوغلونون بوستونون آچیلیشی اولوب.